Počeo šesti sastanak Posebne radne grupe za reformu javne uprave\nDatum objave: 27.09.2018 13:47 | Autor: MJU\nŠesti sastanak Posebne radne grupe za reformu javne uprave (PAR) formirane između Evropske komisije i Crne Gore počeo je danas u Podgorici. Sastanak su otvorili ministarka javne uprave, Suzana Pribilović, i šef Jedinice za Crnu Goru u Generalnoj direkciji za proširenje, Tomas Haglajtner.\nMinistarka Pribilović na otvaranju sastanka je kazala da je Ministarstvo javne uprave u prethodnom periodu ozbiljno prišlo realizaciji zacrtanih ciljeva i aktivnosti, te da se gotovo sve aktivnosti koje su utvrđene strateškim dokumentima odvijaju planiranom dinamikom i da su rezultati prepoznati kako u međunarodnim okvirima, tako i na nivou domaće javnosti. Ona je izrazila zadovoljšto što je napredak u reformi javne uprave prepoznat u međunarodnim i regionalnim izvještajima kao što su Izvještaj regionalnog WeBER projekta, Mudisa i dr.\nPribilović je kazala da je Vlada Crne Gore dala punu podršku naporima Ministarstva javne uprave u cilju implementacije Plana optimizacije javne uprave. „Ono što raduje je činjenica da implementacija ide u dobrom pravcu, a doprinos tome dao je i kvalitetno uspostavljen mehanizam koordinacije ovog procesa. U prethodna dva mjeseca od usvajanja Plana nije bilo novog oglašavanja preko Uprave za kadrove, a, takođe, imamo i trend smanjenja ugovora na određeno, što potvrđuje da smo ozbiljno pristupili ovoj aktivnosti“ – kazala je Pribilović.\nOna je istakla da će aktivnosti Ministarstva javne uprave u narednom periodu biti usmjerene na reorganizaciju državne uprave, te da su nova zakonska rješenja iz predloga Zakona o državnoj upravi, uz Plan optimizacije dobar osnov za potpunu reorganizaciju javne uprave, poštujući SIGMA-ine preporuke i evropske standarde dobre uprave.\nTomas Haglajtner ocijenio je da je proces dostigao fazu zrelog dijaloga o konkretnim politikama, koji omogućava diskusiju o rezultatima ostvarenim tokom prošle godine.\n"Moram istaći, prije svega, da se ovaj sastank održava upravo u trenutku kada je EU u budžet Crne Gore uplatila najveću ikada sumu. Mislim na 4 miliona eura budžetske podrške reformi javne uprave. Podsjetimo se da će ova budžetska podrška donijeti Crnoj Gori do 12 miliona eura, i zajedno sa tehničkom podrškom u iznosu od 3 miliona eura čini ukupno 15 miliona eura podrške za kompleksnu i sveobuhvatnu strategiju reformę javne uprave" – kazao je Haglajtner.


Lončar ponovo ministar uprkos vezama sa „zemuncima“ - KRIK\nObjavio/la KRIK.rs avgust 8, 2016\nNa listi ministara nove vlade koju je premijer Aleksandar Vučić danas predstavio nalazi se i Zlatibor Lončar, uprkos njegovim vezama sa zemunskim klanom o čemu je pisala Mreža za istraživanje kriminala i korupcije – KRIK.\nKRIK je u februaru ove godine otkrio da je Lončar 2002. godine potpisao ugovor o kupovini stana sa suprugom Sretka Kalinića, jednog od najbrutalnijih članova zemunskog klana. Ugovor je potpisan svega deset dana nakon smrti crnogorskog mafijaša za čije ubistvo Lončara optužuju svedoci saradnici sa suđenja zemunskoj grupi.\nTvrdnje da je Lončar pomagao zemunskom klanu i 2002. godine učestvovao u ubistvu kriminalca Veselina Božovića izneli su svedoci saradnici Dejan Milenković Bagzi i Miladin Suvajdžić – Đura Mutavi. Prema njihovim rečima Lončar, tada tridesetogodišnji lekar Urgentnog centra, umesto da pomogne Božoviću, u infuziju mu je ubrizgao nešto od čega je navodno preminuo.\nJoš jedan ministar sa kriminalnim vezama\nU novoj vladi biće još jedan političar čije je veze sa kriminalcima otkrio KRIK. Ivica Dačić ponovo je predložen za ministra spoljnih poslova. U septembru prošle godine KRIK je objavio snimke sastanaka Dačića sa Rodoljubom Radulovićem, optuženim da je jedan od najbližih saradnika narko-bosa Darka Šarića. Tužilaštvo nikada nije saslušalo Dačića povodom njegovih kontakata sa mafijašem, ali je njegov bivši šef kabineta Branko Lazarević optužen da je odavao poverljive policijske informacije Raduloviću. Detalje pročitajte u posebnoj priči.\nDušan Spasojević je, prema rečima svedoka, kao nagradu za pomoć klanu Lončaru poklonio stan u 61. bloku na Novom Beogradu. Detalje pročitajte u istraživačkoj priči „Ministar Lončar u stanu zemunskog klana“.\nMinistar Lončar novinarima KRIK-a nije želeo da objasni svoje veze sa „zemuncima“, niti da odgovori da li je stan kupio ili ga je od kriminalaca dobio na poklon. On je umesto toga napao novinare da vode kampanju protiv njega po nalogu smenjenog policajca, a njegovim lažnim optužbama pridružio se i provladin tabloid „Informer“ koji je mesecima objavljivao neistine o KRIK-u i njegovom uredniku.\nLončar je bio ministar zdravlja u prethodnoj vladi, a mandatar Aleksandar Vučić ponovo mu je ukazao poverenje. Vučić je u intervjuu za KRIK aprila ove godine rekao da mu je KRIK-ova priča o Lončaru „najteže pala“.\n„Ako mi dokažete da je kriminalac, u budućnosti za njega neće biti mesta. Ali ja imam poverenje da nije tako, što ne garantuje da sam ja u pravu ili da vi niste u pravu“, rekao je tada Vučić.\nLončar je pre ministarske funkcije, od avgusta 2012, bio direktor Urgentnog centra Kliničkog centra Srbije, na kojem je radio dugi niz godina.\nPogledajte ekranizaciju priče o vezama Zlatibora Lončara sa zemunskim klanom koju je uradila novinarska mreža Organized Crime and Corruption Reporting Project (OCCRP).\nPomozite da nastavimo da istražujemo veze organizovanog kriminala i osoba iz vlasti. Svaka donacija pomaže naš rad. Kako da podržite KRIK saznajte ovde.


PUTIN UPOZORIO IZRAEL: „Poslednje upozorenje, avioni će vam padati!“ – Portal za sve nacije i sve generacije\nHome / Vijesti / Svijet / PUTIN UPOZORIO IZRAEL: „Poslednje upozorenje, avioni će vam padati!“\nadmin 25 Marta, 2017\tSvijet, Vijesti Leave a comment 262 Views\nVladimir Putin je izdao jasno upozorenje Izraelu, rekavši da ukoliko ne naredi svojim borbenim avionima da odmah napuste sirijski vazdušni prostor, Rusija će biti primorana da preduzme akciju.\nPrema rečima ambasadora Bašara Džafarija, Putin je rekao Netanjahuu da su se pravila igre za Izrael u Siriji promenila, upozoravajući ga da Izrael ne može više slobodno da koristi vojne avione u zemlji pod ruskom stražom.\n“Putin je poslao jasnu poruku“, rekao je Bašar Džafari za sirijsku televiziju. “Činjenica je da je izraelski ambasador (u Rusiji) pozvan na razgovor samo dan nakon što je podneo svoje akreditive ruskom Ministarstvu inostranih poslova prošlog četvrtka, i kategorično mu je rečeno da je ova igra gotova.“\nSirijska upotreba protivavionske vatre protiv Izraela prošli četvrtak uveče je promenila pravila igre takođe, rekao je Džafari, dodajući da Sirija neće sedeti skrštenih ruku dok se suočava sa izraelskom pretnjom.\nOn je takođe tvrdio da kada je građanski rat počeo u Siriji 2011. godine, grupe opozicione milicije su sabotirali protivavionske sisteme odbrane koji su pripadali režimu predsednika Bašara Asada, dajući Izraelu slobodu da deluje.\nU odvojenom incidentu, sirijski mediji su prijavili u nedelju da je komandant milicije koji se borio na strani režima ubijen u izraelskom vazdušnom napadu oko Kunejtre.\nLibanski TV kanal Al Mayadeen, koji je povezan sa Hezbolahom, identifikovao je žrtvu kao Jasera Asajeda, člana nacionalne odbrambene milicije. Izvor blizak Asadovom režimu je rekao da je Asajed bio komandant Golan brigadi, miliciji Druz boraca koji su se borili sa režimom.\nIzmeđu četvrka uveče i petka ujutru, izraelski borbeni avioni su napali nekoliko meta u Siriji, pokrećući najozbiljniji sukob između Izraela i Sirije otkako je građanski rat izbio pre šest godina. U odgovoru na vazdušne napade, PVO sistem Asadovog režima je ispalio nekoliko raketa na avione. Pokrenut je izraelski protivraketni odbrambeni sistem Strela, obarajući jednu raketu severno od Jeruslima. Ovaj incident je primorao Izrael da prizna po prvi put da je pokrenuo vazdušne napade na Siriju.\nNakon toga, izraelski ambasador u Moskvi, Gari Koren, pozvan je u rusko Ministarstvo inostranih poslova na razgovor sa zamenikom ministra inostranih poslova Mihailom Bogdanovim – opet, neobičan razvoj. Otkako su ruske snage počele da deluju u Siriji 2015. godine, bilo je nekoliko vazdušnih napada koje su strani mediji pripisali Izraelu. Ali izraelski ambasador nikada ranije nije pozvan da razjasni izraelske akcije.\nPrevious (UZNEMIRUJUĆE) DA IH NIJE BILO, ZORANA NIKAD NE BI NAŠLI Dečaci na rukama nosili telo srpskog heroja\nNext SRPSKI PUKOVNICI UZDRMALI SRBIJU I VOJSKU SRBIJE! Otkrili kakvo je stanje u vojsci i kako NATO oficiri žare i pale u Vojsci Srbije (VIDEO)


Sudiji Miodragu Majiću nagrada "Verica Barać"\nDatum kreiranja: četvrtak, 26 decembar 2019\nSudiji Apelacionog suda Miodragu Majiću Savet za borbu protiv korupcije uručio je nagradu "Verica Barać" za pojedinačni doprinos borbi protiv korupcije.\nMajić je izjavio da nagrada dolazi u vreme kada je "srpsko društvo na najnižoj lestvici borbe protiv korupcije" i da "Srbiju očekuju još teža vremena".\nU obrazloženju nagrade, pročitanom na svečanosti u Narodnoj biblioteci Srbije, Savet je naveo da se Majić istakao u borbi za nezavisnost pravosuđa i da je "istaknuti protivnik kaznenog populizma".\nMajić je zahvaljujući za nagradu kazao da danas u Srbiji ima afera državnih zvaničnika, marginalizacije kontrolnih tela i da je "blizu krah pravne države".\n"Siguran sam da nas očekuju još teža vremena", rekao je Majić.\nNagrada je ustanovljena 2011. godine i do sada su je dobili Rodoljub Šabić, Zagorka Golubović, Vladimir Radomirović, Danica Vučenić, radio-emisija "Talasanje", Predrag Koraksić - Koraks, Dušan Teodorović, Dušan Petričić i nedeljnik "NIN" i njegov urednik Milan Ćulibrk.\nMilićević: Borba protiv korupcije na nezadovoljavajućem nivou\nPotpredsednik Saveta za borbu protiv korupcije dr Miroslav Milićević ukazao je da se borba protiv korupcije u Srbiji i dalje nalazi na nezadovoljavajućem nivou, na šta je u izveštajima o napretku Srbije u evrointergracijama upozorila i Evropska unija. Milićević je na dodeli nagrade "Verica Barać" za borbu protiv korupcije podsetio kako se za 24 sporne privatizacije kaže da su rešene, a - nisu. Istovremeno, postavio je i pitanje ko je od velikih igrača kažnjen i kome je oduzeta nezakonito stečena imovina?\nOn je podsetio na reči nekadašnje predsednice Saveta Verice Barać da smo "država zarobljena u okovima korupcije", i dodao da je zabluda da prelazak iz autoritarne vlasti u demokratiju znači smanjenje korupcije. Milićević je istakao da reforma pravosuđa u Srbiji 2009. godine nije bila dobro pripremljena. Tužilačka istraga nije dala očekivane rezultate, jer se pokazalo da tužilaštvo jeste samostalno, ali nije nezavisno, kaže Milićević i dodaje da se građani sve više žale na neaktivnost tužilaštva i pored velikog broj afera.\nOn je ukazao da u novom Zakonu o agenciji za borbu protiv korupcije odnosno za prevenciju korupcije, nisu rešena neka bitna pitanja, poput funkcionerske kampanje.\nUpozorio je i na ograničenja u radu Saveta za borbu protiv korupcije, koji se odnose i na problem dostupnosti informacija, koje se veoma teško dobijaju i od javnih preduzeća, ali i od pojedinih državnih organa. Pokazatelj da Srbija u borbi protiv korupcije nije dovoljno uradila je i njen pad na rang listi Transparensi internešenela (Transparency International) za 2018. godinu i to sa 77. na 87. mesto, među 180 država.\nMilićević je istakao da je Zakon o uzbunjivačima ocenjen kao dobar, ali je praksa pokazala drugačije rezultate.\nKod nas se više govori o tome da li neko ima status uzbunjivača, od toga li da je ukazao na nepravilnosti. Tu je i problem sa definisanjem šta je poslovna tajna, kao i sa pitanjem netransparentnosti ugovaranja, rekao je Milićević.\nPotpredsednik Saveta za borbu protiv korupcije posebno je ukazao da su slobodni mediji ključni igrač u borbi protiv korupcije, ali da je analiza Saveta iz 2011. godine pokazala je da su svi mediji koji su bili saveznici u borbi protiv Miloševićevog režima nestali, a da 18 od 30 medija od nacionalnog značaja ima prikriveno vlasništvo.\nIzveštaj iz 2014. godine pokazao je da se situacija sa medijima dodatno pogoršala i po pitanju prikrivenog vlasništva, ali i po pitanju netransparentnog finansiranja. Zabrinjavajuća je i auto cenzura novinara, ali i tabloidizacija ključnih medija, istakao je Milićević.


Prvi protest "1 od 5 miliona" u Novom Sadu održaće se 18. januara - Društvo - Dnevni list Danas\nPočetna » Društvo » Prvi protest „1 od 5 miliona“ u Novom Sadu održaće se 18. januara\nPrvi protest „1 od 5 miliona“ u Novom Sadu održaće se u petak 18. januara na platou ispred Srpskog narodnog pozorišta, sa početkom u 18 časova, najavili su organizatori.\n0Piše: Danas Online 17. januara 2019. 11.43\n„Novi Sad se na ovaj način priključuje protestima pokrenutim u Beogradu početkom decembra, koji se poslednjih nedelja šire na čitavu Srbiju. Nezadovoljne ljude je na ulice izvela sama vlast, koja je otela državu od građana i potpuno razorila društvo. U takvim okolnostima, razloga za proteste i nezadovoljstvo ima u svakom delu zemlje, a pogotovo u\nNovom Sadu. Grad koji je nekad s pravom nazivan Srpskom Atinom najteže je postradao od sadašnje vlasti i danas više i ne liči na onaj Novi Sad koji smo poznavali i voleli. Zato u pozivu na protest koji su uputili organizatori skupa, između ostalog, stoji: Vreme je da građani Novog Sada bez straha progovore na trgovima i ulicama svog grada i glasno kažu: Stop nasilju, korupciji i bezakonju“, navodi se u saopštenju.\n1 od 5 miliona, Novi Sad, ProtestNovi Sad


a&s Adria Magazin - SMARTair Wireless aplikacija otvara vrata pomoću telefona\nSMARTair Wireless aplikacija otvara vrata pomoću telefona\nNova aplikacija nudi unaprijeđenu pristupačnost i funkcionalnost za SMARTair Wireless Online sisteme kontrole pristupa. Uposlenicima i sistem-administratorima danas su dovoljni tek telefon i nova aplikacija za otvaranje svih vrata unutar objekata zaštićenih SMARTair Wireless Online sistemom.\nNova, sveobuhvatna aplikacija je redizajnirana kako bi svim korisnicima olakšala svakodnevne aktivnosti, što obuhvata instalatere i bravare koji moraju instalirati neki novi sistem. Iz perspektive uposlenika, nova SMARTair aplikacija ne može biti jednostavnija. Nakon preuzimanja aplikacije iz App Storea ili Google Play Storea, dovoljno je samo da unesete svoju e-mail adresu i potvrdite je. Nakon toga vam stiže e-mail za verifikaciju, koji vam daje pristup aplikaciji i sva vrata za koja vam je dozvoljen pristup se automatski učitavaju.\nKorisnici mogu brzo pregledati listu, prioritetizirati vrata koja se često koriste, pa čak i preimenovati vrata unutar aplikacije. S novom SMARTair aplikacijom vaš telefon ili tablet otvaraju odobrena vrata kao i bilo koji drugi akreditiv i više ne morate nositi pametnu karticu ili nešto slično. Možete dodati i više instalacija u jednu aplikaciju ako redovno pristupate dvjema ili više lokacija za koje se vrši kontrola pristupa.\nAutomatski prijenos prava pristupa\nRedizajnirana infrastruktura također olakšava posao administratorima sistema. Dodavanjem e-mail adrese krajnjeg korisnika u SMARTair softver njihova prava pristupa se automatski prenose na njihove pametne telefone. Nema potrebe za dodatnom infrastrukturom neophodnom za početak korištenja nove aplikacije. Ona je u potpunosti funkcionalna u okruženju postojeće ili nove SMARTair Wireless Online instalacije. Sve je pojednostavljeno do mjere da čak i za najmanji prostor možete imati otvaranje vrata preko aplikacije bez potrebe za dodatnim i složenim podešavanjima pristupnog sistema.\nRadi dodatne sigurnosti, administratori i uposlenici aplikaciji lahko mogu dodati funkciju autentifikacije za otključavanje pomoću PIN-a, tako da gubitak telefona ne znači ugrožavanje sigurnosti vrata. Svaka komunikacija između telefona i vrata koristi robusnu SSL/TLS i AES128 enkripciju.\nInteligentni bežični SMARTair uređaji već nude najjednostavniju moguću nadogradnju ili zamjenu za bilo koji pristupni sistem koji koristi mehaničke ključeve. Jednako lahko je naknadno nadograditi postojeće prostorije ili uraditi instalaciju od nule. SMARTair obuhvata bežične elektronske maske, cilindre, brave i zidne čitače koji se mogu ugraditi na bilo koja unutrašnja ili vanjska vrata. Sada, zahvaljujući novoj SMARTair aplikaciji, njeno korištenje jednostavnije je nego ikada.\nSMARTair Wireless Online sistem kontrole pristupa pomaže upravnicima objekata da prate sve što se dešava u zgradi – ko ulazi, gdje i kada. Time vam se omogućava da ostvarite autentičnu kontrolu sigurnosti lokacije u realnom vremenu. Instalacija je brza i pristupačna: nepostojanje potrebe za postavljanjem žica ili kablova znači da nema ni skupih električarskih radova. SMARTair bežične brave rade na standardne baterije s jednostavnim rasporedom održavanja. Baterije podižu nivo energetske efikasnosti i omogućavaju nisku potrošnju energije, čime se ostvaruju uštede i doprinosi održivosti bilo kojeg objekta.\nDodatne informacije o načinu na koji SMARTair Wireless Online i SMARTair aplikacija mogu unaprijediti sigurnosti, praktičnost i pristupačnost u vašem objektu dostupne su na www.tesa.es\_discoverwireless


OSTAJE SAMO DEJAN... Kraj srpske kolonije u Frankfurtu: Luka je otišao u Španiju, Mijat ostao u Nemačkoj, a Filip će za 40 miliona evra u ITALIJU!\nFudbaler Ajntrahta i reprezentativac Srbije Filip Kostić jedna je od dve ozbiljne opcije za mesto pokraj leve aut-linije Intera.\nVest da bi brzonogi igrač mogao da se preseli u Milano preneo je “Skaj sport Nemačka”.\nUkoliko “nerazuri” ne uspeju da dovedu Kostića, druga opcija je igrač Atalante, Nemac Robin Gosens.\nKako se navodi u tekstu, problem za prelazak Kostića u Inter je obeštećenje koje traži nemački klub u iznosu od 40 miliona evra.\nSrpski reprezentativac je prošle sezone postigao 12 golova i imao je 14 asistencija na 40 utakmica za Ajntraht u svim takmičenjima.\nOvog leta Ajntraht je već napustio Filip Gaćinović koji se preselio u Hofenhajm, Luka Jović je još prošle sezone otišao u Real Madrid, pa ako Kostić ode biće to kraj srpske kolonije u Franfurtu, jer bi u Ajntrahtu ostao samo Dejan Joveljić.\nZA HRVATE JE OVO "ŠOKANTNA ISTINA" Novi igrač Hajduka iz Splita je navijač Zvezde i VELIKI DELIJA!\nVIDEO Stanković: "U fudbalu uvek pobeđuju Nemci? Sećam se '96..."


Vesti online / Vesti / Svet / Ruski avioni upali na nebo Aljaske\nRuski avioni upali na nebo Aljaske\nDva ruska bombardera, koji mogu da budu naoružani nuklearnim raketama, navodno su prošle nedelje povredili vazdušni prostor SAD i ušli na nebo iznad Aljaske.\nRusi malo vežbaju i u američkom vazdušnom prostoru\nKako navodi Foks njuz, pozivajući se na medije iz Vašingtona i njihove izvore iz bezbednosnih struktura, dva aviona tipa Tu-95, ruske avijacije, 22. aprila su upala u vazdušni prostor SAD, ali tom prilikom nije bilo intervencije američkih lovaca.\nNeimenovani zvaničnici ističu da je u toku trening ruske avijacije koji traje nekoliko meseci, a navodno je počeo još prošle godine, kada su ruski bombarderi upali na kanadsko nebo. Oni kažu da su američki i kanadski avioni presreli ruske bombardere bar šest puta prošle godine, dok je primećeno da su ruski avioni u najmanje deset navrata upadali u vazdušni prostor tih severnoameričkih zemalja.\nOdmeravanje snaga na nebu\n* Povratak monstruma hladnog rata\n* Uživo iz kokpita: Vojna vežba ruskih aviona iznad Kalinjingrada\n* "NATO avioni mnogo blizu ruskih granica"\nSVET Ruski bombarderi nad obalama Kalifornije za Dan nezavisnosti SAD\nSubota 02.05.2015. 18:41\nDošli po svoje.


Rijeka domaćin završnog turnira – Nadlanu.com\nRijeka domaćin završnog turnira\nBEOGRAD, 3. marta 2009. (Beta) – Evropska federacija vodenih sportova (LEN) donela je odluku da Rijeka bude domaćin završnog Fajnal for turnira vaterpolo Evrolige, piše “Sport”.\nTurnir na kojem će učestvovati četiri najbolje evropske ekipe održaće se 22. i 23. maja.\n“Rijeka je jedini grad koji je dao garancije da će organizovati završni turnir. Posao im je bio olakšan jer nemaju klub u Evroligi. Mislim da su Riječani imali podršku Vaterpolo saveza Hrvatske, a sve u sklopu priprema za Evropski šampionat sledeće godine“, izjavio je predsednik Partizana Aleksandar Šoštar.\nDo sada jedini kandidat za organizaciju turnira bio je Beograd.\n“Naša poslednja ponuda poslata je LEN-u krajem januara. Imali smo podršku grada, ali uslov da budemo učesnici završnog turnira niko u ovom trenutku nije mogao da ispuni. To će biti poznato tek krajem aprila“, kazao je Šoštar.\nŠoštar je dodao da organizacija turnira u Rijeci “i nije tako loše rešenje, pošto niko neće imati prednost domaćeg terena”.\nVaterpolisti Partizana, subotnjom pobedom nad Vašašom (9:7) obezbedili su prvo mesto u Grupi D Evrolige. Do kraja takmičenja po grupama ostalo je da se odigra još jedno kolo, a mečevi četvrtfinala igraju se 8. i 22. aprila.


KOMPANIJA „AL-RAWAFED“ POMOGLA RAD UDRUŽENJA - Društvo za pomoć MNRO "Plava ptica" Kula\nKOMPANIJA „AL-RAWAFED“ POMOGLA RAD UDRUŽENJA\n22. фебруара 2018. 22. фебруара 2018. Jovana Babić\t0 Comments\tal rafawed, donacija, opština kula, predah, sivac\nKompanija AL RAWAFED koja posluje u Sivcu postala je jedan od prijatelja i donatora našeg Udruženja. Naime čelnici ove kompanije su kao društveno odgovorni privrednici prepoznali naše ciljeve i zalaganja da pomognemo deci i odraslima sa smetnjama u razvoju, te su na naš zahtev obezbedili sredstva u vrednosti 1500 eura za unapređenje našeg rada.\nOva vredna donacija upotrebljena je za remont i zamenu električnih instalacija u objektu za PREDAH SMEŠTAJ u kome se vrši smeštaj korisnika sa 4 Opštine (Kula, Vrbas, Odžaci i Srbobran). U objektu je sprovedena potpuno nova instalacija za struju, promenjeno je napajanje sa monofazne na trofaznu struju.\nInvesticija koja je izvedena je omogućila da se u objektu nesmetano vrši smeštaj korisnika, i da se sve aktivosti vezane za radnu terapiju odvijaju nesmetano, jer postojeća električna instalacija objekta nije mogla da podnese trenutne potrebe za radom aparata koji su neophodni u procesu radne terapije korisnika.\nJoš jednom se zahvaljujemo kompaniji AL RAWAFED koja je prepoznala našu potrebu i izašla u susret kroz obezbeđivanje ove značajne donacije.\n← NOVOGODIŠNjI PRAZNICI\nPOTVRĐENO UČEŠĆE NA PROGRAMU SPECIJALIZACIJE →\n1. септембра 2021. Jovana Babić\t0\nDONACIJA CRKVENOG ODBORA KATEDRALNE CRKVE SV.NIKOLE IZ RUSKOG KRSTURA\n13. јула 2021. Jovana Babić\t0\nPomoć u sanitetskom materijalu


Bakir Izetbegović: Spremni smo za rat - Index.hr\n"RADIT ću ono što će raditi svi patrioti ove zemlje. Branit ću ono na što smo stekli pravo borbom 1992.-1995., pa i samim Dejtonskim mirovnim sporazumom", rekao je u intervjuu za Deutsche Welle Bakir Izetbegović na pitanje o tome što će uraditi ako Republika Srpska raspiše referendum od odcjepljenju.\n"Dejtonski mirovni sporazum je na našoj strani, povijest je na našoj strani, Ustav je na našoj strani, interes zemalja na Balkanu, uključujući i Srbiju je na našoj strani, interes zemalja Europe, da nema ponovo rata, na našoj je strani. Dakle, imat ćemo sve to na našoj strani da se jedna takva avantura ne desi", rekao je bošnjački član Predsjedništva BiH.\n"Mislim da će masa u slučaju takvog scenarija biti naravno na strani obrane teritorijalnog integriteta BiH. I da će ako proizvedu drugo poluvrijeme to poluvrijeme izgubiti. Nadam se politički, a ne vojno, oni koji se upuste u takvu sebičnu avanturu", dodao je Izetbegović.\nNa pitanje je li spreman na najgori mogući scenarij, Izetbegović je rekao: "Dakle na rat? Jesam".\nDodao je da svatko "tko voli ovu zemlju mora biti spreman ići do kraja kad je u pitanju njen teritorijalni integritet".\nKada je riječ o poziciji Hrvata u BiH, Izetbegović je rekao da su Hrvati lutali u svojoj politici: "Uz BiH, protiv BiH, uz Bošnjake i Armiju BiH, protiv. Kad su se sabrali i kad se podvukla linija, nakon toga svega pola Hrvata je nedostajalo u BiH", rekao je Izetbegović.\nIzetbegović je ocijenio da Turska u BiH i na Balkanu igra sasvim pozitivnu ulogu. "Turska podržava europski put BiH, podržavaju NATO put BiH, nikada se ne miješaju na neki rigidan način u naše odnose, dapače uvijek pomaže", kaže Izetbegović.\n#BiH #Bosna #daytonski sporazum #Bosna i Hercegovina #Bakir Izetbegović


Modernizacija rada lokalnih samouprava i malih biznisa put ka konkurentnosti - EU Delegacija u Srbiji\nModernizacija rada lokalnih samouprava i malih biznisa put ka konkurentnosti\nBy Nebojsa objavljeno\t 19/11/2019 Vesti\nTrideset i četiri lokalne samouprave će kroz EU projekte u vrednosti od više od dva miliona evra uvesti i unaprediti geografske informacione sisteme (GIS) i tako bolje planirati razvoj i upravljati resursima, unaprediti usluge i procedure za stanovništvo i privredu.\n„Danas govorimo o budućnosti kroz digitalizaciju koja je jedan od najvećih izazova u smislu naučnih dostignuća, transparentnosti, inovacija, veštačke inteligencije, otvorenih podataka“, naveo je šef Delegacije Evropske unije (EU) u Srbiji, ambasador Sem Fabrici prilikom uručivanja sertfikata o sprovođenju projekata predstavnicima ovih gradova i opština.\nPreko razvojnog programa EU PRO, Evropska unija će podržati nabavku softvera i hardvera, i druge savremene računarske opreme koja će omogućiti lokalnim samoupravama da na jednom mestu prikupljaju, obrađuju, i upravljaju prostornim podacima. Krajnji cilj ovih intervencija jeste više investicija a samim tim i radnih mesta.\nŠef Delegacije EU je istakao da nema boljeg mesta u Srbiji od Niša da se predstave projekti uvođenja GIS-a, jer je to inovaciono čvorište, a da je posebno važno što će se projekti realizovati kroz partnerstvo lokalnih samouprava.\nNaime, čak se osam od ukupno 19 projekata sprovedi u partnerstvu dveju ili više lokalnih samouprava koje su prepoznale da je to način na koji mogu maksimalno da iskoriste razvojne potencijale i reše zajedničke probleme.\n„Uvođenje geografskog informacionog sistema je od značaja za građane, privredu i javnu upravu kako bi mogli da planiramo, investiramo i dajemo doprinos razvoju i potencijalima koje Niš ima,“ istakao je gradonačelnik Bulatović.\nŠefica Kancelarije Ujedinjenih nacija za projektne usluge (UNOPS) u Srbiji Mikela Telatin istakla je značaj partnerstva sa lokalnim samoupravama čestitala korisnicima na inovativnim predlozima projekata uvođenja GIS-a kroz EU PRO program koji ima za cilj da doprinese društvenom i ekonomskom razvoju zemlje.\nTokom posete klasteru, šef Delegacije EU se upoznao sa predstavnicima tri IT kompanije iz Niša – Badin Soft, Ingsoftware i Softelm – koje su dobile bespovratna sredstva EU za nabavku opreme kako bi unapredile svoje poslovanje i konkurentnost.\n„,Obrazovanje, inovativnost i preduzetništvo mladih su u oblasti u kojima je EU posebno aktivna u Srbiji. Mladi, obrazovani ljudi koje sam danas upoznao koriste tehnološki razvoj kako bi se povezali i komunicirali sa svetom kroz svoj profesionalni rast i drago mi je da su oni podržani sredstvima EU“, zaključio je ambasador Fabrici.


Niška televizija » Visković: Zapad brine vojna saradnja Srbije i Rusije\nObjavljeno 30.10.2015. 14:37\nBEOGRAD – Profesor FPN Ivo Visković smatra da je poseta premijera Aleksandra Vučića Moskvi početak jedne nove faze u odnosima, a od Zapada u prvom trenutku očekuje ne baš dobronamernu reakciju na jačanje vojne saradnje Srbije i Rusije.\nProfesor i bivši diplomata kaže u intervjuu Tanjugu da da u bilateralnim odnosima poseta Moskvi ima nesporno veliki značaj, da takve posete na najvisem nivou uvek daju rezultat i uveren je da će ova svakako biti početak jedne nove faze u odnosima dve zemlje.\n„U trenutnoj krizi u međunarodnim odnosima, koja vlada između Zapada i Rusije, to sigurno neće biti u prvom trenutku dobronamerno primljeno i ja se bojim da će biti dosta nepovoljnih komentara za jedno vreme“, predviđa Visković.\nDodaje, međutim,da je zadatak politike da objasni šta se desilo i da stoga veruje da će naša diplomatija i naš državni vrh imati vrlo skoro kontakte sa zapadnim državnicima i, u najmanju ruku s njihovim ambasadorima ovde u Beogradu, te da će biti sasvim jasno objašnjeno šta je bila namera i šta su rezultati poste.\n„S jedne strane izbeglicka kriza, a s druge nestabilnost u pojedinim zemljama doveli su do toga, kao što je poznato, a predsednik vlade je to nedavno javno ocenio, da mi smatramo da je situacija u regionu destabilizovana i da pažljivo moramo videti kakve su moguće posledice za našu zemlju“, naveo je Visković dodajući da je lično nije tako ozbiljnom video situaciju, misleći da je „malo bolje“, te da nije neophodno da se ide ka jačanju naoružavanja.\nTanjug 30 Oktobar 2015 13:30\nLažna slika evidencije zapošljavanja


On je podsetio i na to da je SPS ostao dosledan idejama savremene evropske levice. Socijalistička partija Srbije osnovana je na današnji dan pre 29 godina, a posle predsednika Ivice Dačića, oglasio se i funkcioner te stranke, Aleksandar Antić koji je… »\nMinistar rudarstva i energetike Aleksandar Antić održao je odvojene sastanke sa francuskim kompanijama tokom posete predsednika Francuske Emanuela Makrona Beogradu. Potpisano je nekoliko protokola i memoranduma o saradnji, a najveće interesovanje je za… »\nB92: Vodeće francuske energetske kompanije zainteresovane za SrbijuKurir: Ministar Antić sa predstavnicima vodećih francuskih kompanija: Njihova izražena spremnost da investiraju u Srbiju i sarađuju sa ovdašnjim firmama dokaz je da Srbija od Francuske ima snažnu pordšku!još 1 povezana\nMinistar Antić sa vodećim francuskim energetskim kompanijama!\nOn je kazao da je sa kompanijom Elektroprivrede Strazbura, koja je drugi najveći distributer električne energije i gasa u Francuskoj. Ministar rudarstva i energetike Aleksandar Antić održao je odvojene sastanke sa francuskim kompanijama tokom posete… »


Jens Stoltenberg: Srbija je partner NATO, prištinske vlasti ne mogu na sever Kosova bez saglasnosti KFOR-a | Vestinet.rs\nPočetna POGLEDI\tJens Stoltenberg: Srbija je partner NATO, prištinske vlasti ne mogu na sever Kosova bez saglasnosti KFOR-a\nOn je to kazao tokom dvodnevnog sastanka ministara odbrane zemalja članica NATO u Briselu, gde je rekao da bi transformacija Kosovskih bezbednosnih snaga (KBS) u vojsku mogla da ima posledice na evroatlantske integracije Prištine.\n„Nekoliko NATO saveznika izrazilo je stav da nije pravo vreme da se KBS transformišu u vojsku. Takođe, smatraju da je jedini način da se načini napredak u dijalogu Beograda i Prištine, a da ova odluka i uvođenje taksi na robu iz Srbije i BiH potkopavaju taj dijalog.\nMi podržavamno dijalog i smatramo da sve što ga podriva vodi u pogrešnom pravcu“, naveo je Stoltenberg.\nGeneralni sekretar NATO je dodao da je Alijansa „jasno stavila do znanja da će nastaviti sa misijom Kfora na Kosovu koja je pod mandatom UN„.\n„Tu smo da zaštitimo sve ljude i obezbedimo sigurno i bezbedno okruženje za sve, naravno i za Srbe na Kosovu…\nOčekujemo da kosovske vlasti poštuju sve međunarodne obaveze, uključujući i Briselski sporazum, odnosno da se ne kreću na severu bez saglasnosti Kfora„, kazao je Stoltenberg.\nUpitan o ideji razgraničenja, on je rekao da NATO „podržava dijalog Beograda i Prištine„.\n„Ne verujemo da NATO ili bilo ko drugi treba da diktira kakvo će biti rešenje. Verujemo da Beograd i Priština moraju sami da pronađu rešenje. To je teška situacija, ali ako pogledamo Atinu i Skoplje, i oni su godinama imali neslaganja u vezi s imenom, ali su pokazali hrabrost, pokazali su želju da pronađu kompromis“, naveo je Stoltenberg.\nNa pitanje o saradnji NATO sa Srbijom, on je „naglasio još jednom“ da Alijansa „poštuje odluku Srbije da ne traži članstvo„.\n„Srbija jeste partner NATO, ali NATO nikoga ni na šta ne forsira. Sa Srbijom sarađujemo na mnogo načina i imamo veoma blizak politički dijalog. Nekoliko puta sam se sastao sa predsednikom Aleksandrom Vučićem, bio sam u Srbiji u oktobru na civilnoj vežbi „Srbija 2018„.\nZajedno sa Srbijom radimo na praktičnim pitanjima, kao što su uništavanje opasnog naoružanja i civilna pripremljenost, a Srbija nama pomaže u nekim aktivnostima, kao što je medicinska obuka iračkih snaga“, kazao je Stoltenberg.


Predsednik Vučić: Nova vozila za lakši prevoz vakcina – vakcinišite se | Dunav Televizija\nNaslovna Vesti Društvo Predsednik Vučić: Nova vozila za lakši prevoz vakcina – vakcinišite se\nPredsednik Vučić: Nova vozila za lakši prevoz vakcina – vakcinišite se\n“Važno je, važno da umemo da kažemo hvala. Da ne potcenjujemo, već da pokažemo izuzetno poštovanje za EU na svemu što su učinili. Na ranijih 20 ambulantnih vozila koje smo dobili na poklon od EU, na 200 zaposlenih u zdravstvu koje plaća EU, što značajno pomaže našem sistemu, do ovih 26 vozila za 24 opštine”, rekao je Vučić.\n“Time smo rešili značajan problem u distribuciji vakcina”, naglasio je predsednik Srbije.\nVučić je pozvao građane da se vakcinišu, jer nema snažnijeg pružje protiv pandemije korona virusa.\n“Pravimo, izrađujemo jednu vakcinju, pravićemo drugu. Vakcine će se vremenom menjati. Vakcinišite se, jer nevakcinacijom ugožvamao zdravlje svih drugih, a to je od presudnog značaja za naš napredak, za razvoj ekonomije”, rekao je Vučić.\n“Imamo četiri vakcine, imaćemo za mesec dana još jednu, petu. Ako hoćete još neku, šestu, kažite, nabavićemo, samo – dajte, vakcinišite se”, poručio je Vučić.\n“Hvala još jednom EU, na pomoći u borbi protiv pandemije, i sveukupnpoj podršci Srbiji. Onoliko koliko možemo, očuvanjem mira i stabilnosti, brzim ekonomskim razvojem, da pomognemo ubrzanom razvoju kontinenta, učinićemo”, rekao je Vučić.\nPrethodni tekstNacionalni savet romske nacionalne manjine potpisao sporazum sa republičkim ombudsmanom\nSledeći tekstMihajlovićeva sa EBRD: Pametna brojila za 205.000 domaćinstava\nIzložba o stradalim sveštenicima tokom Novosadske racije otvorena u KCNS


S. Aničić, M. Stanić\nVelike gužve u Poreskoj upravi\nNa adresu preminulog D. R. Poreska uprava poslala je rešenje za porez na imovinu. On je preminuo pre čak 12 godina, ali to nije omelo poreznike da mu pošalju rešenje od blizu 2.000 dinara.\n- Porodica preminulog je bila šokirana kada je račun stigao. Nisu mogli da veruju da je neko mogao da napravi takav propust. Ne žele da se njihova imena pominju, a našem udruženju su poslali račun i molbu da se taj problem reši - kaže predsednik Udruženja za zaštitu prava potrošača „Prosperitet“ Radomir Ćirilović.\nPorez na ime preminulog stigao je iako se kuća u katastru vodi na ime njegove supruge. Da stvar bude komplikovanija, kuća je pre četiri godine prodata, a preneta su sva prava na novog vlasnika.\nIako smo precizno postavili pitanje i naveli ime preminulog Novosađanina kome je upućen porez, u Poreskoj upravi smo umesto odgovora dobili uopšteno pojašnjenje u kome se ističu da se često dešava da naslednici po okončanju ostavinskog postupka prodaju nekretnine i ne odjave ih sa umrlih. Najčešći slučajevi su, kažu u Poreskoj upravi, da naslednici koriste nasleđenu nepokretnost i ne prijavljuju im promenu. Neophodno je da „vlasnici podnesu poresku prijavu, a nakon toga će biti osnova da naslednici dobiju zaduženje“.\nTu nije kraj mukama Novosađana sa porezom, jer su oni koji žive na Grbavici i Telepu dobili uvećane račune za porez.\nNovosađanin Slobodan Jović kaže da je za garsonjeru od 21 kvadrata na Somborskom bulevaru dobio dvostruko veći porez nego prošle godine.\n- Sa 1.800 dinara porez je skočio na skoro 3.600 dinara i to ću radije platiti nego čekati u Poreskoj upravi da se žalim, gde sam bio i dnevno na red dođe svega 20 ljudi što je bezobrazluk - kaže Jović.\nOn dodaje da poreznici ne uzimaju u obzir stanje objekta, već samo lokaciju. Slobodan kaže da bi gradu za vrednost objekta koju oni procenjuju rado prodao stan, jer je daleko viša od realne.\nU Poreskoj upravi kažu da su dve mesne zajednice na Telepu prešle iz treće u drugu zonu, ali da nemaju saznanja da bi porez negde mogao da bude duplo skuplji.


Glasajte za poštansku marku BH Pošte “Tvrđava Jajce”\n„Javno preduzeće BH POŠTA“ d.o.o Sarajevo, u okviru ovogodišnjeg izdanja „Evropa 2017“, izdalo je seriju poštanskih maraka posvećenu tvrđavi u Jajcu, nacionalnom spomeniku kulture i jednom od najposjećenijih turističkih objekata u gradu Jajcu i šire.\nAutor izdanja je dizajner BH Pošte Tamer Lučarević. Poštanska marka „Tvrđava Jajce“ prijavljena je na filatelističko takmičenje koje svake godine organizira Udruženje evropskih poštanskih operatera „PostEurop“.\nSvake godine „PostEurop“ bira određenu temu, a za 2017. godinu tema je: „Zamkovi“. Cilj filatelističkog izdanja „Evropa“ je uspostava bolje saradnje između poštanskih operatera i promocija filatelije.\n„PostEurop“ tradicionalno održava i javno glasanje za izbor najljepšeg izdanja marke „Evropa“. Online glasanje otvoreno je do 9. septembra ove godine, a pobjedničke marke bit će predstavljene na plenarnoj skupštini „PostEuropa“ koja će se održati 28. septembra 2017. godine u Bukureštu.\nPozivamo vas da glasate za poštansku marku BH Pošte „Tvrđava Jajce“ i time date podršku našim izdanjima, ali i prezentaciji kulturno- historijskih objekata u Bosni i Hercegovini na ovom prestižnom evropskom takmičenju.\nGlasanje je omogućeno putem stranice:


NovaEnergija.net » AMS Osiguranje: Osigurajte svoj dom još danas! AMS Osiguranje: Osigurajte svoj dom još danas! – NovaEnergija.net\nwritten by Ivana Karanović January 27, 2021\nRazmišljali ste da osigurate vašu kuću ili stan? Zaštitite se od finansijskih gubitaka u slučaju nastanka brojnih rizika, još danas. AMS Osiguranje vam nudi mogućnost da brzo i jednostavno, uz pomoć stručnog osoblja, osigurate svoj dom od nastanka požara, izliva vode iz instalacija, loma stakala, provalnih krađa, u skladu sa uslovima osiguranja.\nU slučaju ostvarenja bilo kojeg od prethodno navedenih rizika, troškovi i posledice mogu biti veliki, a sve u šta ste godinama ulagali mnogo truda i novca može nestati u trenu. Uz polisu osiguranja domaćinstva u AMS Osiguranju, troškove nastale štete ne morate da snosite sami. Osiguranje domaćinstva podrazumeva pokriće od šteta nastalih na vašoj kući ili stanu, kao i svih stvari i dragocenosti koje se nalaze u vašem domu. Istovremeno pokriveni ste i od troškova koji mogu nastati u slučaju da nezgoda u vašoj kući ili stanu nanese štetu komšijama. Premija osiguranja domaćinstva se utvrđuje u zavisnosti od kvadrature i starosti građevinskog objekta koji osiguravate, a mi vam nudimo najpovoljnije cene i uslove na našem tržištu.\nZaključivanjem polise osiguranja domaćinstva kod nas, ne samo da štedite vaš novac, već i na pravi način brinete o sigurnosti svoje imovine.\nPodsećamo vas da u AMS Osiguranju možete osigurati i svoj automobil od brojnih oštećenja i to zaključivanjem polise Kasko osiguranja. Premiju možete plaćati u 12 mesečnih rata, a za plaćanje u celosti odobravamo i dodatni popust.\nČekamo vas u Ruzveltovoj 16 u Beogradu ili na nekom od preko 250 prodajnih mesta širom Srbije. Ukoliko želite detaljnije da se informišete o uslugama AMS Osiguranja pozovite 0800-009-009 ili se informišite na internet prezentaciji www.ams.co.rs.\nAMS Osiguranje: Osigurajte svoj dom još danas! was last modified: January 27th, 2021 by Ivana Karanović\nams osiguranjedomimovinakucaosiguranje imovine\nPriključite se Travel Forumima\nNa desetogodišnjicu Vip uveo NEOgraničene razgovore i...\nBrži proces evropskih integracija Srbije i dalje...\nHologramski prikaz lepota Srbije na Skupštini grada\nCSR SRBIJA 2020: Društvena odgovornost u vremenima...\nCSR Srbija 2017 – Sanda Savić: Uspeh...\nOtvorene prijave za Studentski privredni forum 2016


VUČIĆ: U Nišu ne izdaju račune i ne prijavljuju radnike\nPočetak/Ekonomija/VUČIĆ: U Nišu ne izdaju račune i ne prijavljuju radnike\nNi 10 odsto restorana u Nišu ne izdaje fiskalne račune, a situacija je slična i u Kragujevcu, podaci su koje je mandatar Vlade Aleksandar Vučić dobio od direktorke Poreske uprave Dragane Marković. Kako je istakao, on je razočaran i saznanjem da upola toliko objekata prijavljuje svoje radnike.\n„U neke od tih kafana nikad niko nije ušao. Nije niko znao da Poreska uprava postoji, kao da su poreznici s rogovima ušli kod njih“, rekao je Vučić.\nBorba protiv sive ekonomije mora dramatično da se pojača, dodao je. U toj oblasti Vučić računa na ideje Američke privredne komore.\n„Ozbiljno smo pojačali borbu protiv šverca duvana, i mislim da se rezultati vide poslednjih dana i nedelja, a na čelu radne grupe je direktor policije lično. Ima problema sa ilegalnim fabrikama u okruženju, koje štancuju cigarete i ilegalno ih uvoze, ali izborićemo se“, rekao je.\nGrađani moraju da plaćaju porez ukoliko žele modernu infrastrukturu, istakao je.\n„Hoćete puteve, da u Bugarsku i Grčku na more idete autoputem. Pa ako hoćete, morate porez da platite. To je sveta dužnost i to je najveće rodoljublje. A kod nas je samo važno ‘kako mogu da prevarim državu’. Svima odgovara da se tu nešto ne plaća, kao što niko neće da se zna koliko ima kockarskih mašina u Srbiji“.\nUz zaključak da ima još mnogo posla u reformi sudstsva, Vučić je naglasio da je danas prvi put čuo i zamerke investitora u vezi sa životnom sredinom, dok je one na račun zdravsta i poreske politike već čuo.\nOn je dodao da će vlada nastojati da u pojedinim oblastima napravi dodatna olakšanja za privrednike koji posluju u zemlji, uz konstataciju da Poreske stope u Srbiji nisu visoke.\nAleksandar Vučić plaćanje poreza poreske stope porez racuni radnici siva ekonomija


Zaječar dobio prestižno priznanje za organizaciju Kros serije RTS-a - FOTO - Istočne VESTI\nNaslovna Društvo Zaječar dobio prestižno priznanje za organizaciju Kros serije RTS-a – FOTO\nZaječar dobio prestižno priznanje za organizaciju Kros serije RTS-a – FOTO\nadminNov 08, 2017Društvo, Sport0\nGradu Zaječaru, koji je ove jeseni po sedmi put bio najbolji domaćin Kros serije RTS-a za 2017. godinu dodeljeno je prestižno priznanje ove velike sportske manifestacije. Ovu prestižnu nagradu u ime svih onih koji su učestovali u organizaciji Kros serije RTS-a primio je Boško Ničić gradonačenik grada Zaječara.\n“Zaječar je šesti put najuspešniji na Kros seriji RTS-a, ukupno 7. trofej za Zaječar. Ja ću vas podsetiti, 2004. godine Zaječar je bio i najuspešnij organizator krosa RTS-a kroz Srbiju. Dakle, sedmi put Zaječar je na samom krovu krosa RTS-a. Ove godine u 3 takmičarska dela na krosu kroz Srbiju, dijaspori i Kros seriji, ciljeve je prošlo više od 400.000 takmičara, predškolaraca, školaraca i aktivnih trkača. Na Kros seriji koja je takmičarska završnica, zaječarski cilje je prošlo 2059 trkača, drugo mesto osvojio je Šabac sa 1311 trkača, treći je bio Rekovac sa 868 takmičara a na četvrtom mestu je Vrbas koji je ove godine debitovao u Kros seriji sa 585 trkača” – rekao je Stevan Kovačević, osnivač Krosa RTS.\nStevan Kovačević je izrazio nadu da će svaki naredni put kros RTS-a biti sve bolji i bolji, i da će već iduće godine oboriti rekord koji figurira već godinama u nazad, a reč je o pola miliona učesnika korsa RTS-a.\n“Veliko mi je zadovoljstvo da tim koji je predvodio Boško Ničić gradonačenik Zaječara sa svojim pomoćnikom Milanom Stankovićem i Generalnim sekretarom sporstog saveza Zaječara Igorom Božinovićem, da su se ove godine vratili i učinili da Kros serija RTS-a bude na najvišem evropskom nivou. Računski centar koji je predvodio Dragan Stojanović, takođe čovek iz gradske kuće, je funkcionisao besprekorno kao švajcarski sat, i primer koji je Dragan sa svojom ekipom postavio celoj zemlji još pre nekoliko godina ove godine je kulminirao besprekornošću. Svi ostali su se trudili da dostignu Zaječar, ali nisu uspeli” – dodao je Kovačević.\nOvom prilikom Boško Ničić gradonačelnik grada Zaječara zahvalio se ispred GU i svih saradnika koji su učestvovali u organizaciji ove velike manifestacije. On je ovom prilikom uručio je skorman poklon ispreg GU Zaječar Stevanu Kovačeviću kao tvorcu ove velike manifestacije, a kako je rekao i kao poklon za odlazak u penziju, jer će sada imati još više vremena da se posveti krosu RTS-a i da ga podigne na još jedan viši nivo.\n“Mi smo pre svega bili zagovornici obnavljanja i uvek se trudimo da idejama doprinesemo da ovo takmičenje koje ima sasvim drugi karakter, a to je da mladima vratimo sport, a posebno atletiku kao bazični sport, i da što veći broj mladih ljudi shvati u čemu je zapravo suština bavljenja sportom, očuvanju njihovog zdravlja i ono što sve manje imaju mogućnosti a to je da što više budu u prirodi” – rekao je Boško Ničić gradonačelnik grada Zaječara.\nNičić je takođe izrazio želju da oragnizacija Kros serije RTS-a u Zaječaru iduće godine bude još bolja, i da će grad sve učiniti da tome dorinese još više.\n“Imamo obavezu da kao grad koji evo 7. put pobeđuje budemo neko ko će inicirati da se ovo proširi. Ja koristim priliku da ti čestitam odlazak u penziju ali sam siguran da ćeš ostati i da ćemo ovo zajedno i dalje raditi. Sada ćeš imati i više vremena da se posvetiš ovom takmičenju kome si naravno dao i pečat i uvek će se pamtiti tvoja uloga u njemu. Ovo ne treba da zvuči kao oproštaj od tebe, već naprotiv, kao dobrodošlica da pretvorimo ovo takmičenje koje će imati u zemlji taj karakter koji je odavno trebalo da ima. Iza toga naravno stoji nacionalna medijska kuća i nema boljeg načina da se promoviše nego preko nje” -dodao je Ničić.\nRekonstrukcija stadiona fudbalskog kluba Timok, trebao je da bude stožer atletike i pokretač da se mladi u ovom gradu a i šire uključe i zavole ovu bazičnu granu sporta koju ova manifestacija, kros RTS-a promoviše.\n“Mi imamo i obavezu da završimo projekat koji neki nisu razumeli kadasmo ga započeli. Cilj rekonstrukcije fudbalskog stadiona nije bio samo fudbal. To je trebao da bude atletsko-fudbalski stadion. Niko to atletski očigledno nije hteo da čuje, i ona zgrada koja je napravljena nije sama sebi nikakva svrha, nema nikakv cilj, bez atletske staze koja je trebala da bude glavni deo te rekonstrukcije i projekta. Trudićemo se, ako ne onako kako je projektom predviđeno, pošto se odustalo od tog projekta, mi smo razgoavarli pre nekoliko dana u Ministarstvu sporta upravo o tome da se i ono uključi, ali su sredstva po prilično limitirana za ulaganje u tako neke kapitalne investicije, mi ćemo pripremiti istio onaj projekat koji je bio kao drugu fazu i konkurisati sa tim kod IPA fondova, a ako to ne uspemo onda ćemo u nekoj drugoj varijanti, malo jeftinijoj, napraviti da imamo atletsku stazu. Bilo bi suludo da sve ovo što gradimo, i taj kamp koji prihvata negde oko 60 učesnika, smeštajni kapacitet, bilo koje manifestacije, ne bude iskorišćen bar petnaestak dana tokom godine kao atletski kamp” – naglasio je Ničić.\nAtletska staza će se završiti, a kamp koji će imati kompletnu infrastrukturu, čiji je plan da se koristi 365 dana godišnje, biće otoren pred sam kros RTS-a rečeno je na sastanku.\nPrethodni članak"Karneval bundeve - tikvijada" - FOTO Sledeći članakPriveden zbog droge i tri krađe!


PRIZNANJE ZA SRBIJU: Patrik Drid prvi potpredsednik evropske sambo federacije | Novosti.RS\nLepu vest potkrepili su i reprezentativci Srbije, koji su osvojili čak 11 odličja, u konkurenciji 600 boraca iz 35 zemalja.\n- To doživljavam kao priznanje za srpski sambo - kaže dr Drid, profesor na Fakultetu sporta i fizičkog vaspitanja u Novom Sadu, koji je od 1993. godine u sambou od takmičara, trenera, sudije, delegata pa sve do sportskog funkcionera.\n- Izbor je velika čast za mene i za naš Savez i ujedno plod mog četvorogodišnjeg rada u Izvršnom odboru Evropske sambo federacije. Srećan sam i zadovoljan, ali sam svestan velike odgovornosti koju ta pozicija nosi.\nSrpski sambo savez je sa svih strana dobio najviše ocene za organizaciju svetske smotre, upravo u uslovima pandemije.\n- Našli smo model da održimo jedino Svetsko prvenstvo ove godine, primenili najstrože mere u posebnom "sanitarnom mehuru" u koji je pretvorena Velika dvorana poput televizijskog studija, gde su svi bili bezbedni i testirani u dolasku i u odlasku. Ocena je da je naša organizacija 50 odsto bolja nego svih prethodnih šampionata - kaže Drid.\nSJAJNI REZULTATI U NOVOM SADU\n- REZULTATI naših boraca su sjajni, posebno prvo svetsko odličje Dragana Begovića u kombat sambou, i medalja Vladimira Gajića u apsolutnoj kategoriji. Cilj je da unapredimo naš sport i budemo još prisutniji na svetskoj sceni - kaže Drid.\nSambo Svetsko prvenstvo u sambou evropska sambo federacija sambo federacija srbije Paatrik Drid


Građanski preokret: Eksplozija u Fabrici vode upozorenje da je posao predat sumnjivoj grupi | Insajder\nGrađanski preokret: Eksplozija u Fabrici vode upozorenje da je posao predat sumnjivoj grupi\nKako je navedeno, u pitanju je fabrika koja punih pet godina ne uspeva da ispuni ugovorne obaveze i obezbedi zdravstveno ispravnu pijaću vodu.\n"Od potpisivanja ugovora o prečišćavanju vode 2015. do danas, konzorcijum koji je sastavljen od mikropreduzeća bez zaposlenih, sa ozbiljnim finansijskim poteškoćama, a bez ikakvih referenci u oblasti vodosnabdevanja, dobija političku podršku državne i gradske vlasti i ozbiljnu finansijsku pomoć iz budžeta", navodi se u saopštenju Građanskog preokreta.\nOni su podsetili da je nakon što je ustanovljeno da su 2015. godine JKP "Vodovod i kanalizacija" iz Zrenjanina i Fabrika vode zaključili ugovor protivan Zakonu o komunalnim delatnostima, Srbija menjala taj zakon kako bi se omogućilo da to postrojenje u privatnom vlasništvu, bude uključeno u delatnost distribucije vode za piće.\nDodali su da su Grad Zrenjanin i JKP "Vodovod i kanalizacija" više puta sklapali nove sporazume s Fabrikom vode kojima su produžavani rokovi za početak pružanja usluge, a iz budžeta je tom "privatnom investitoru" do sada uplaćeno najmanje 100 miliona dinara, kao "subvencija" ili "pozajmica".\nGrađanski preokret podsetio je da je 2019. podneo krivičnu prijavu protiv tadašnjeg ministra privrede Gorana Kneževića kojom ga terete za podstrekavanje, kao bivšeg gradonačelnika Zrenjanina Čedomira Janjića i još pet povezanih lica, među kojima su direktor gradskog vodovoda i tadašnji zakonski zastupnik Fabrike vode, zbog sumnje da su odgovorni za niz krivičnih dela u vezi s vodosnabdevanjem.\nIz Građanskog preokreta istakli su da je krajnje je vreme da pravosuđe smogne snage i pretrese slučaj zrenjaninske Fabrike vode, kako bi zaštitilo zdravlje i bezbednost gradjana i sprečilo dalje rasipanje javnih finansija na privatno-političke projekte.\nU zrenjaninskoj Fabrici vode, jutros je u eksploziji jedan radnik lakše, a drugi teže povređen.


Na koncertu Amadeus benda 3.000 ljudi - Ist Media\n08:06: PM utorak 20 oktobra, 2020\nNa koncertu Amadeus benda 3.000 ljudi\nPosted on 25. avgusta 2014. at 12:46 by Ist Media\nMAJDANPEK (IST Media, FOTO: S. Mitrović) Spektaklu koji je sinoć priredio Amadeus bend u Majdanpeku prisustvovalo je oko 3.000 ljudi. U okviru turneje „Moja je zemlja“, Amadeus bend je u Majdanpeku nastupio na poziv Srpske napredne stranke.\n„U periodu kada su nas svi napadali, i kada smo snimali spot za pesmu „moja je zemlja“ jedino nas je podržao Aleksandar Vučić, i da nije tog čoveka, ta pesma sada ne bi bila ovako dobra. On je prepoznao kvalitet, i uvek tzna da odeni prave vrednosti, pa tako i vodi zemlju pravim putem„, kaže Aleksandar Stanimirović, klavijaturista.\nAmadeus bend je nastup u Majdnapeku počeo pesmom „Moja je zemlja“, a u dvosatnoj žurci, ređali su se mnogi hitovi koje su pevali zajedno sa Majdanpečanima.\n„Nismo prvi put u Majdnapeku, ali nikad ne stignemo ranije, i ja imam želju da dođem i vidim grad, da se družim sa ovim divnim ljudima“ kaže Bojan Tasić Džaja, pevač benda.\n„Ovo je grad koji ima potencijal, a snaga, energija i vera u bolje sutra koje ima Aleksandar Vučić, kao i cela Srpska napredna stranka, učiniće ovaj grad još lepšim, nakon izbora u septembru“ dodao je Džaja.\nPrisutnima se pre početka koncerta obratio i Dejan Vagner, nosilac liste „Srpska napredna stranka – Aleksandar Vučić“.\n„Drago mi je štro vas vidim u ovolikom broju, želeo bih da se zahvalim vama, i aktivistima SNS-a koji nam pomažu u kampanji. Možda smo vam dosadili, ali nama to nije bila želje, mi smo želeli da čujemo glas naroda, da se sa narodom družimo i sve vaše probleme da rešimo u što kraćem roku. Nadam se da ćete uživatri u koncertu„, rekao je prisutnima Dejan Vagner.


Pištalo gostovao u Kanadi - Bizlife.rs\nPištalo gostovao u Kanadi\n16:34 Beograd, 21.02.2012.\nDobitnik NIN-ove nagrade za roman “Tesla, portret među maskama” Vladimir Pištalo, bio je prošlog vikenda gost MI Magazina u Torontu i tim povodom učestvovao u književnoj večeri posvećenoj njegovom književnom stvaralaštvu.\nPovodom najnovijeg romana “Venecija”, razgovor sa Vladimirom Pištalom i književno veče su održani u prepunoj Knjižari Srbika 17. februara. Pištalo je odgovarao na pitanja njegovog domaćina glavnog urednika Mi magazina Nenada Stankovića i govorio o identitetu našeg emigranata u Severnoj Americi, što je bila i tema njegovog doktorata iz oblasti istorije emigracije, zatim o romanima “Milenijum u Beogradu”, “Tesla, portret među maskama” i najnovijem romanu “Venecija”. Književno veče je trajalo duže od dva sata, a zanimljivost je da se sat u knjižari zaustavio, sasvim u skladu sa utiskom posetilaca “da je vreme stalo”, saopštio je Pištalov izdavač “Agora“.\nPosle Davida Albaharija, Vladimira Tasića i Svetislava Basare, Vladimir Pištalo je četvrti dobitnik NIN-ove nagrade koji je gostovao u Torontu u organizaciji Mi Magazina, koji planira i gostovanja ovog pisca u Bostonu, Njujorku, Vašingtonu i Čikagu.


Dačić: Postignut pomak u poboljšanju izbornih uslova.\nSporazum o unapređenju uslova za održavanje izbora u Srbiji u okviru Radne grupe za međustranački dijalog bez posredovanja stranaca, potpisan je u petak 29. oktobra, u Skupštini Srbije u Beogradu.\nPredsednik Skupštine Ivica Dačić izjavio je novinarima da je ovim sporazumom postignut značajan pomak u smislu poboljšanja izbornih uslova, kao i da se sporazumom ne dira dogovor koji je postignut sa evroparlamentarcima, kao što je formiranje privremenog tela za kontrolu medija i proširenje Republičke izborne komisije (RIK).\nDokumentom je predviđeno da redovni predsednički i beogradski, kao i vanredni parlamentarni izbori, budu održani 3. aprila, pri čemu će izbori za predsednika Srbije biti raspisani 2. marta 2022. godine.\nSporazum predviđa i da šest od 23 člana stalnog sastava Republičke izborne komisije izabere parlament na predlog opozicije - pri čemu će tri člana predložiti one stranke koje su učestvovale u dijalogu bez stranog posredovanja, dok će preostale članove predložiti stranke koje su učestvovale u razgovorima pod pokroviteljstvom Evropskog parlamenta.\nU oblasti medija, dogovoreno je osnivanje Privremenog nadzornog tela Vlade Srbije, čije će nadležnost, između ostalog biti i praćenje medija i sprovođenje preporuka za privatne emitere sa nacionalnom pokrivenošću.\nTo telo će imati 12 članova od kojih će šest predložiti Regulatorno tela za elektronske medije (REM), a preostale, predsednik parlamenta posle konsultacija sa opozicionim strankama.\nPo tri člana će predložiti stranke koje su odbile strano posredovanje, odnosno one koje su učestvovale u dijalogu pod pokroviteljstvom EP.\nPolovinom septembra, deo opozicionih stranaka u Srbiji napustio je dijalog vlasti i opozicije koji se održavao uz posredovanje poslanika Evropskog parlamenta.\nNakon prve runde sastanka pregovore su napustile Stranka slobode i pravde, Demokratska stranka, Pokret slobodnih građana i Pokret za preokret.\nEvropski zastupnici su krajem aprila ove godine, izrazili su žaljenje što Ivica Dačić vodi odvojene konsultacije sa političkim strankama koje ne žele medijaciju Evropskog parlamenta.\n"Žalimo zbog ovakvog stava, ali podvlačimo da je međustranački dijalog dobrovoljan proces i zasnovan na posvećenosti, volji i sposobnosti učesnika da postignu konsenzus u cilju poboljšanja političke klime uoči sledećih izbora", naveli su u saopštenju koje su potpisali zastupnici koji u ime Evropskog Parlamenta učestvuju u radu na međustranačkom dijalogu u Srbiji.


planeta - 19.04.2016\nProcene ekonomista su da bi takav potez američkog saveznika na Bliskom istoku mogao čak i da poljulja dolar. Drugi veliki problem je vojna saradnja. SAD i Saudijska Arabija tradicionalni su partneri, a u borbi za prevlast u muslimanskom svetu između ove zemlje i Irana SAD je otvoreno na strani Saudijaca. Na istoj su strani i u Siriji. Tenzije između dve strane izazvalo je Obamino zalaganje da se objavi i poslednje poglavlje istrage o napadima 11. septembra 2001. koji su teroristi Al Kaide izveli na SAD.\nTih 28 stranica, koji 13 godina stoje u fioci sa oznakom "pretnje nacionalnoj bezbednosti", navodno krije dokaze o finansijskoj povezanosti Saudijske Arabije i njenih bogatih državljana sa teroristima koji su izveli napade. Takođe, 15 od 19 otmičara aviona koji su učestvovaliu u napadima na SAD imali su saudijske pasoše, ali službeni Rijad je oduvek negirao bilo kakvu povezanost sa njima. Premda su porodice poginulih želele da pred sud izvedu saudijsku kraljevsku porodicu i organizacije zbog finansiranja terorista, to baš i nije moguće jer, prema zakonu iz 1976., druge zemlje i njihovi državljani imaju određeni nivo imuniteta pred američkim sudom. Intencija zakonskih izmena koje sada predlaže Senat je da izuzetak od toga budu one zemlje koje se povezuju s terorističkim aktivnostima. Ukoliko taj prijedlog prođe, Saudijska Arabija odgovarala bi sigurno pred američkim sudom za povezanost s napadima 11. septembra.\nPredsednik Obama bi do juna trebao bi da odluči hoće li poslednje poglavlje istrage o terorističkim napadima na SAD u kojima je poginulo gotovo 3.000 ljudi biti objavljeno. "Saudijci znaju šta su učinili, mi znamo šta su učinili', kaže bivši senator Floride Bob Grahm koji veruje da će izveštaj razotkriti povezanost Saudijske Arabije sa napadima Al Kaide na SAD. Uostalom, i Osama bin Laden, čovjek koji je isplanirao napade i vodio terorističku organizaciju, bio je sin saudijskog milijardera povezanog sa kraljevskom porodicom, piše NJujork Tajms.\nKOMENTARI na temu: ŠOKANTNO: Saudijska arabija učestvovala u razaranju Bliznakinja u SAD!


Vilijam Klajn: Svetska poljoprivreda će do kraja veka biti u velikim nevoljama\nStručnjaci koji su se nedavno okupili u Italiji na sastanku Organizacije ujedinjenih nacija za hranu i poljoprivredu, zaključili su da bi globalno zagrevanje izazvano daljim rastom industrijskog zagađenja moglo da dovede do poremećaja poljoprivrednih sistema u celom svetu.\nU svojoj novoj knjizi «Globalno zagrevanje i poljoprivreda», ekonomistaVilijam Klajn piše da će svetska poljoprivreda do kraja ovog veka biti u velikim nevoljama.\n«Ukoliko se ništa ne učini do 2080, potencijal globalne poljoprivrede bi usled globalnog zagrevanja mogao da opadne za 5 do 20 odsto», kaže Klajn.\nKlajn u svojoj studiji iznosi predviđanja za stotinu zemalja na osnovu kompjuterskih modela prinosa i vremenskih uslova. On predviđa pad poljoprivrednih kapaciteta za 30 do 40 % u Indiji, i za 20 ili više odsto u Africi i Južnoj Americi. Klajn dalje objašnjava da se posledice klimatskih promena razlikuju u zavisnosti od regiona i kaže da će za razliku od većine zemalja u razvoju, Sjedinjene Države i Kina pretrpeti manju štetu.\n«U zemljama koje su bliže ekvatoru temperature su već više i to su temperature koje su bliske najboljim temperaturama za poljoprivredu ili su već iznad njih», kaže Klajn.\nNeki kritičari tvrde da povećana koncentracija ugljendioksida u vazduhu može da podstakne biljnu proizvodnju u nekim regionima. Međutim, Klajn smatra da je opasno pretpostavljati da bi tim porastom mogli da se nadoknade gubici u drugim regionima. Klajn upućuje poruku prvenstveno političarima u razvijenim zemljama, ali se nada da će ona stići i do lidera zemalja u razvoju, koji oklevaju da ograniče ispuštanje štetnih gasova u svojim zemljama.\n«Nadam se da će im ovo istraživanje pomoći da shvate da je i njihova javnost izložena opasnosti», kaže Klajn.\nOrganizacija UN-a za hranu i poljoprivredu ukazuje da na ukupne svetske useve otpada više od 30 odsto gasova koji izazivaju efekat staklene bašte. Stručnjaci kažu da poljoprivredni sistemi treba bolje da se održavaju da bi emitovali manje gasova, bez obzira što i zemljoradnici – koliko god mogu – pokušavaju da se prilagode na globalnu promenu klime.


Vladimir Teinović 108. put darovao krv\n16. Apr 2021 150\nMeđu 44 dobrovoljna davaoca koji su učestvovali u akciji dobrovoljnog davanja krvi, održanoj u utorak u organizaciji Crvenog krsta Srbac, bio je i Vladimir Teinović koji je krv darovao 108. put, što znači da je do sada darovao oko 48 litara tečnosti koja život znači.\n„Još kao srednjoškolac počeo sam darovati krv i do sada ni sa jedne akcije nisam vraćen zbog zdravstvenih razloga. U posljednjem ratu tri puta sam ranjavan, prije dvije godine otišao sam u invalidsku penziju, ali ne odustajem da se bar jednom godišnje prijavim na akcije ove vrste i tako će biti dok me zdravlje bude služilo,“ kaže Teinović.\nDodaje da je do sada primio pregršt zahvalnica i priznanja, a najdraža mu je zlatna plaketa koju mu je, povodom 100. puta darivanja krvi, na Jahorini uručio predsjednik Crvenog krsta RS Goran Dursum 15.6.2019. godine.\nOvo je bila prva ovogodišnja akcija dobrovoljnog davanja krvi koju je organizovao Crveni krst Srbac, a do kraja godine su planirane još tri.\nTagovi: vladimir teinović crveni krst krv darivanje Srbac


Kategorija: Proizvodi » 31. Crtanje i slikanje, arhitektura, umetnost » KRATKA ISTORIJA SLIKARSTVA – Pas Garsija Ponse de Leon\nFormat: 19×29 cm, latinica\nKratka istorija slikarstva predstavlja podroban i scrpljen pregled likovne umetnosti. Ova knjiga je prikladan priručnik za svakog čitaoca koji želi da stekne uvid u evoluciju slikarstva, od njegovih početaka – pećinskog crteža, do savremenih likovnih tvorevina.\nObjašnjenja su dopunjena sa preko pet stotina ilustracija, slika i murala, u punom koloru, kako bi čitalac naučio da, posmatrajući, tumači sliku.\nNajznačajnija dela iz svake epohe pažljivo su analizirana:\ntematika i slično\nNa taj način saznanje o delu je celokupno i potpuno,sa svim elementima potrebnim za njegovo pravilno razumevanje.\nKratka istorija slikarstva od autora Pas Garsija Ponse de Leon je kompletna studija istorije slikarstva. Sadrži deset poglavlja u kojima se, hronološkim redom, nižu epohe I pravci:\nOd praistorije do hiljadite godine\nSrednjevekovno teocentrično slikarstvo\nKlasicizam I manirizam\nRađanje modernog slikarstva\nIstoria avangarde između dva rata\nBudite prvi koji će napisati recenziju “KRATKA ISTORIJA SLIKARSTVA – Pas Garsija Ponse de Leon” Odustani od odgovora


Vlada usvojila rebalans budžeta – Nadlanu.com\nObjavljeno 16. sep 2011. / 14:37:02\nBEOGRAD, 16. septembra 2011. (Beta) – Vlada Srbije usvojila je u petak rebalans ovogodišnjeg republičkog budžeta kojim su predvidjeni prihodi od 707,35 milijardi dinara i rashodi od 850,9 milijardi, tako da će deficit iznositi 142,7 milijardi dinara, odnosno 4,5 odsto bruto domaćeg proizvoda.\n“Rebalansom budžeta neće biti ugroženi kapitalni projekti niti podsticaji privredi, poljoprivredi i zapošljavanju, a obezbedjeno je oktobarsko povećanje plata budžetskih korisnika i penzija”, rekao je na konferenciji za novinare posle sednice Vlade državni sekretar u Ministarstvu finansija Dušan Nikezić.\nOn je objasnio da će uštede u budžetu biti postignute manjom otplatom kamata u iznosu od 3,5 milijarde dinara, smanjenim pozajmicama za 1,1 milijardu i smanjenjem kapitalnih rashoda za 8,4 milijarde dinara.\nNikezić je istakao da je rebalans budžeta donet u kratkom roku kako bi bio ispunjen dogovor sa Medjunarodnim monetarnim fondom i odobren novi aranžman, koji je od velikog značaja za ekonomsku stabilnost zemlje.\nUsvajanje rebalansa budžeta za 2011. godinu do kraja septembra, kao i zakona o restituciji, uslov je da bord direktora Medjunarodnog monetarnog fonda Srbiji odobri novi aranžman iz predostrožnosti.


Pogledajte red ispred Ambasade BiH u Saudijskoj Arabiji – Haber.ba\nPogledajte red ispred Ambasade BiH u Saudijskoj Arabiji\nStotine stanovnika Saudijske Arabije ovih dana popunjava zahtjeve u Ambasadi Bosne i Hercegovine kako bi došli u našu zemlju.\nRed ispred Ambasade BiH u Saudijskoj Arabiji - Twitter\nKako piše N1, gužve traju danima, a stotine građana dnevno šalje zahtjeve prema Ambasadi naše zemlje u Saudijskoj Arabiji te se čine veliki napori da bi se procesuirali svi ti zahtjevi.\nIz Ministarstva vanjskih poslova BiH potvrđeno je i kako je povećan interes stanovnika Saudijske Arabije da dođu u našu zemlju.\nPodaci iz 2019. godine pokazuju da je u našu zemlju iz Saudijske Arabije zabilježeno 35.905 ulazaka, dok je u 2020. bilo tek 783.\nTakođer, i stanovnici Indije, Jordana, Kosova, Sirije, Indonezije, Filipina, Libije, Irana, Egipta i Jemena vole dolaziti u našu zemlju, ali ipak najveći broj dolazi upravo iz Saudijske Arabije.\nPodsjetimo, Vijeće ministara Bosne i Hercegovine prije nekoliko dana odbilo je prijedlog izmjene i dopune Odluke o vizama kojom bi se olakšao ulazak turista iz Ujedinjenog Kraljevstva i Irske, te Saudijske Arabije.\nU nastavku pogledajte i snimak:\nDanima traju gužve ispred Ambasade BiH u Saudijskoj Arabiji, velika je zainteresovanost turista za dolazak u #BiH, potvrđeno je za #N1 pic.twitter.com/zP6iNvxLnk\n— TV N1 Sarajevo (@N1infoSA) June 4, 2021\nTeme:ambasada BiH, Saudijska Arabija, video dana


Kovačević: UIO pozvao špeditere na razgovor, nema potrebe za blokadom\nBANJA LUKA Načelnik Odjeljenja za komunikacije i međunarodnu saradnju\nBit će saslušani i zahtjevi špediterskih kuća trenutno lociranih kod graničnog prijelaza Rača, kao i samih prijevoznika\nIz Uprave za indirektno oporezivanje (UIO) Bosne i Hercegovine ponovili su danas da nema razloga za najavljenu blokadu rada u Carinskoj ispostavi Bijeljina, jer su pozvali na sastanak špeditere i saslušat će sve njihove primjedbe, potvrdio je za Fenu načelnik Odjeljenja za komunikacije i međunarodnu saradnju u UIOBiH Ratko Kovačević.\nUprava je, kako naglašava, proslijedila poziv špediterskim kompanijama, lociranim u Carinskoj ispostavi Bijeljina, kao i prijevoznicima, da imenuju osobe koje bi došle na zajednički sastanak u Upravu.\n- Stoga smatramo da nema potrebe za najavljenom blokadom rada u Carinskoj ispostavi Bijeljina - naglasio je Kovačević.\nRadi transparentnosti cijelog procesa, a prije donošenja bilo kakve odluke vezane uz lokaciju Carinske ispostave Bijeljina, bit će, ukazuje, saslušani i zahtjevi špediterskih kuća trenutno lociranih kod graničnog prijelaza Rača, kao i samih prijevoznika.\nŠpediteri su najavili da će danas na graničnom prijelazu Rača doći do prekida rada u znak protesta zbog, kako navode, namjere UIOBiH da izmjesti carinski terminal s te lokacije.\nPutnički saobraćaj na Rači odvijat će se neometano, ističu iz 18 špediterskih kuća na tom prijelazu koje su najavile protest.\nU pismu koje je upućeno i UIOBiH, Vladi Republike Srpske i resornom ministarstvu, Vijeću ministara i Ombudsmanu za ljudska prava, špediteri tvrde da neće uvažiti odgađanje traženog sastanka s čelnicima UIO, zbog, kako su naveli, njihovih godišnjih odmora.\nProtest špeditera podržani su i iz Udruženja prijevoznika RS, čiji je predsjednik Nikola Grbić rekao da bi, ako ne bude sastanka i dogovora s nadležnim u UIO i na nivou BiH, blokada mogla biti produžena i do naredne sedmice ili sve do postizanja dogovora o odbacivanju ideje o izmještanju terminala.\nIz UIO su ranije rekli da nemaju sistematizirana radna mjesta za održavanje terminala u svom vlasništvu, pa tako ni radna mjesta za održavanje Carinskog terminala Bijeljina, a sredstva predviđena u budžetu UIO nisu bila ni približno dovoljna da bi se konstantno angažirale druge osobe za održavanje tog carinskog terminala.\n- Zbog tih razloga su opći higijenski i radni uslovi na postojećem Carinskom terminalu Bijeljina i danas izuzetno loši - pojasnio je Kovačević.\nPonovio je da sredstva koja se naplate od korištenja carinskih terminala nisu sredstva UIO, već se ovi prihodi uplaćuju na Jedinstveni račun UIO i idu u raspodjelu korisnicima zajedno sa svim ostalim prihodima od indirektnih poreza.\nProtest špeditera na GP Rača zbog "sulude ideje UIO"\nPrevoznici i špediteri iz RS danas u 12 sati blokiraju granični prijelaz Rača\nPoslodavci protiv Nacrta zakona o PDV-u koji je predložio UIOBiH


Američki senatori spremaju sankcije zbog Severnog toka 2 - Svet - Dnevni list Danas\nPočetna » Svet » Američki senatori spremaju sankcije zbog Severnog toka 2\nSAD dosledne u protivljenju projekta Gasproma i evropskih firmi\n0Piše: M. Mitrović 15. maja 2019. 18.16 Izmenjeno: 17. maja 2019. 04.02\nSenatori su u utorak predložili zakon o uvođenju finansijskih sankcija, kao i zabrane putovanja u SAD za preduzeća i pojedince povezane s projektom.\nJoš će, međutim, potrajati do stupanja na snagu zakona koji su predložili republikanci Ted Kruz, DŽon Baraso i Tom Koton, kao i demokratska senatorka DŽin Šejin. Najpre treba da ga usvoje oba kongresna doma, a onda i da ga potpiše predsednik Tramp, prenosi Frankfurter algemajne cajtung (FAZ).\nAmerička vlada ponovila je kritike na račun gasovoda Severni tok 2, insistirajući da će Evropa postati suviše zavisna od ruskih isporuka energenata. Na to stalno upozorava američki ambasador u Nemačkoj Ričard Grenel, podseća list Handelsblat. Grenel je od nemačke vlade tražio da prekine izgradnju gasovoda.\nPotom je pisao nemačkim firmama da će se suočiti sa „značajnim rizikom sankcija“ ukoliko nastave da učestvuju u projektu.\nSergej Lavrov, ruski šef diplomatije, osudio je mešanje SAD i ocenio da Grenel traži od Berlina da radi protiv sopstvenih interesa.\nAmerikanci, dok prete sankcijama, u isto vreme žele da prodaju više svog tečnog gasa u Evropi, što konkuriše ruskoj ponudi koja je trenutno bez sumnje povoljnija, piše FAZ. Severni tok 2 je drugi gasovod između Rusije i Nemačke. Iza projekta stoji ruski državni koncern Gasprom, koji treba da finansira polovinu planiranih zajedničkih troškova od 9,5 milijardi evra. Drugu polovinu novca obezbeđuje pet evropskih energetskih preduzeća: Vinteršal, ćerka firma BASF-a, OMV, kao i Uniper, Rojal dač šel i francuska firma Enži.\nOko 1.200 kilometara duga deonica gasovoda od Rusije do Nemačke trebalo bi da bude gotova do kraja ove godine, izjavio je juče jedan predstavnik ćerke firme Gasproma, uprkos tome što vlada Danske još nije dala odobrenje, prenosi sajt ostsee-zeitung.de. Danska ima rezerve u vezi s delom gasovoda koji bi trebalo da prolazi kroz njene vode.\nGasovod Severni tok 2, Sankcije, Sjedinjene Američke DržaveVašington\nBajden nije za „Severni tok 2“\nRuskom Gaspromu 6,45 milijardi evra kazne zbog gasovoda „Severni tok Dva“


Ahmad Chalabi preuzeo rukovodjenje iračkim Ministarstvom za naftu\nIrački zvaničnici saopštavaju da je najmanje 5 ljudi ubijeno u dvije eksplozije u Bagdadu. Najmanje jednu od eksplozija uzrokovala je minobacačka granata, a nejasno je da li je druga eksplozija rezultat napada automobilom bombom ili još jednom minobacačkom granatom.\nU medjuvremenu, zvaničnici potvrdjuju da je zamjenik iračkog premijera Ahmad Chalabi preuzeo rukovodjenje Ministarstvom za naftu od Ibrahima Bahr al-Uluma, koji je smijenjen sa te pozicije. Gospodin al-Ulum je za agenciju Reuters izjavio da će se žaliti što je privrmeno sklonjen sa svoje pozicije, te dodao da je to učinjeno nakon što se on usprotivio odluci vlade da naglo podigne cijene nafte.\nJužnokorejski parlament je odobrio plan svoje vlade da produži vojnu misiju u Iraku, ali sa reduciranim brojem vojnika. Sa sadašnjih više od 3 hiljade korejski vojni kontingent, inače treći po veličini u Iraku, biće smanjen na oko jednu hiljadu vojnika.\nAmerička vojska saopštava da će u Iraku povećati broj svojih vojnika koji će raditi kao savjetnici i treneri iračkih policijskih snaga.\nSunitski Arapi, inače, žale se da često bivaju metom nasilja od strane iračkih snaga sigurnosti, koje sada kontroliraju šiitski muslimani.edd mb


Nude usne Dunje Jovanić - vanvremenski make up trend || Hello magazin\n“Nude” usne Dunje Jovanić postale su apsolutni hit na “Instagramu”, pa je popularna blogerka odlučila da olakša svojim pratiteljkama i sa njima podeli male “beauty” trikove velikih majstora.\n„Nude” tehnika šminkanja datira još iz devedesetih kada su se najpoznatije manekenke sveta na naslovnim stranama pojavljivale sa svojim zadivljujućim “no make up look-ovima”. “No make-up” tehnika ostala je jedna od najomiljenijih i danas, a Dunja Jovanić neprikosnoveni je simbol iste.\n“Nude” usne Dunje Jovanić – “How to” video kao mala škola šminkanja\nPročitajte: Modna blogerka Dunja Jovanić otkrila trik uz koji svaki „outfit“ izgleda kao milion dolara\nDunja Jovanić otkrila tajnu svoje besprekorne linije\nPročitajte: MUŠKRACI, GOTOVI STE! Dunja Jovanić u 10 slika objasnila ŠTA SE KRIJA IZA LJUTITOG ŽENSKOG “NIJE MI NIŠTA” (foto)\nKako da i vi rekreirate “Nude” usne Dunje Jovanić\nTagovi: Dunja Jovanićmaek upmake up tehnikaModan Blogerka Dunja Jovanićno make upnude usneusne\nPotpuno neočekivano: Anđela Jovanović menja profesiju?


Krizni štab: Od petka pojačan nadzor građana koji se vraćaju iz inostranstva\nVlada Srbije od petka u 18 časova uvodi nadzor nad putnicima koji se vrate iz inostranstva, izjavila je zamenica direktora Instituta „Batut“ Darija Kisić Tepavčević i pozvala sve koji se nalaze u zemljama u regionu da se vrate do petka, 18. septembra.\n„Najveći broj zemalja u Evropi u toku prethodne nedelje septembra beleži rekordan porast u broju laboratorijski potvrđenih slučajeva virusa. To su sve zemlje u okruženju. Po učestalosti, Crna Gora se nalazi na trećem mestu u Evropi. Hrvatska i BiH takođe su na visokom mestu, a to govorim jer je tamo najveći broj naših građana“, kazala je Kisić Tepavčević nakon sednice Kriznog štaba.\nUoči sednice Kriznog štaba Kisić Tepavčević je izjavila da „ako želimo da putujemo van zemlje treba dobro da promislimo jer skoro svuda je situacija lošija nego u Srbiji“.\nPrethodni tekstOsnovano preduzeće Aerodrom Trebinje, na čelu Nišlija\nSledeći tekstGrci novac srpskih turista ne moraju da vraćaju pre 2022.


INFO Archives - Page 12 of 12 - Radio Banja 2\nHRVATI SE BAŠ UNERVOZILI ZBOG POSETE ERDOGANA BEOGRADU! Lako je Srbiji, sad iza sebe ima i Rusiju i Tursku! U Hrvatskoj su se očigledno jako unervozili zbog više nego uspešne posete predsednika Turske Redžepa Tajipa Erdogana Beogradu i odličnih odnosa koji je uspostavio sa predsednikom Srbije Aleksandrom Vučićem 24sata.hr 14. 10. 2017. 09:20 Tanjug Toliko su u lijepoj njihovoj besni …\n“U ovoj fazi projekta radi se na sastavljanju prve narodne rečničke baze podataka o padežnim promenama imenica srpskog jezika. Kažem narodne jer je stvaraju pripadnici našeg naroda, svi oni koji imaju želje i volje da odvoje malo vremena i, uz osnovno znanje o radu sa računarima i činjenicu da im je srpski maternji jezik, daju svoj doprinos izgradnji jednog od …\nHOROSKOP ZA SUBOTU 14. OKTOBAR: BIKOVI danas ćete sijati, LAVOVI lepi maniri će vam pomoći u poslu! Saznajte šta vam poručuju zvezde, da li su vam naklonjene i šta vas sve čeka tokom današnjeg dana… Informer.rs 14. 10. 2017. 07:00 Shutterstock OVAN LJUBAV: To što nekoga pokušavate da šarmirate ne znači i da želite vezu. POSAO: Ulagaćete energiju u uspostavljanje …\nVetar slab i umeren, na istoku povremeno jak, severozapadni. Najniža temperatura od 4 na jugu do 14 na istoku, najviša od 19 stepeni do 23 stepena. Prognoza vremena, upozorenje i verovatnoća ostvarenja opasne pojave\nBudite bolji od uspomene na 1.300 kaplara\nMinistar odbrane Aleksandar Vulin je vodnicima čestitao prvi čin i rekao da “treba da budu bolji od uspomene na 1.300 kaplara, bolji od uspomene na Milunku Savić”, saopštilo je Ministarstvo odbrane. Vulin je na svečanosti ocenio da je snažna i zadovoljna vojska garant samostalnosti, nezavisnosti i prava na samostalne odluke. Najboljim polaznicima 10. i 11 klase Osnovnog kursa za podoficire …


Vesti online / Sport / Košarka / Mesina stručni konsultant u Lejkersima\nMesina, vlasnik četiri titule klupskog prvaka Evrope, do nedavno je pregovarao sa Torontom o prelasku u taj klub, ali je taj transfer propao. Nakon imenovanja svog velikog prijatelja Brauna na čelo Lejkersa, dobio je ponudu da pomogne bivšem šampionu NBA.\nBraun i Mesina se poznaju već dugo, još dok je Amerikanac radio u Klivlendu. On je često posećivao Mesinu i konsultovao se sa njim dok je ovaj radio u moskovskom CSKA.\nItalijan je uvršten u 10 najboljih trenera Evrolige svih vremena, a ranije je povezivan i sa San Antonijom i Sakramentom. Trenirao je Virtus, Beneton, CSKA, a u Realu je radio od leta 2009. Bio je i selektor italijanske reprezentacije, sa kojim je osvojio srebro 1997. na EP.\nOstao je upamćen i da je 1994. godine izbacio nekoliko zvezda iz reprezentacije Italije i zamenio ih novajlijama. Takodje je proglašavan za najboljeg trenera Evrope 1998, a istu titulu poneo je u Italiji čak pet puta.\nOn je u martu napustio Real Madrid navodno ne samo zbog loših rezultata tima, već i zato što je želeo da se oproba u NBA.\nKOŠARKA Klivlend ponudio posao treneru Dejvidu Blatu\nPetak 24.06.2011. 21:34\nstrucnjak i to dobar.


NSRS dodjeljena uloga da služi za blokiranje odluka Predsjedništva BiH\n27.10.2021 / 15:38 Politika - Senad Bratić\nSenad Bratić / Arhiv\nPoslanik u Narodnoj skupštini RS Senad Bratić izjavio je danas da je u zadnje vrijeme postala praksa da se ova institucija, koja je najviši zakonodavni organ entiteta RS, pretvara u pozorište, a od sjednice do sjednice dobiva razne su uloge.\nŠto se tiče današnje sjednice, kaže da je Narodnoj skupštini RS dodjeljena „uloga da služi za blokiranje odluka Predsjedništva BiH koje su usvojene, gdje nije bilo konsenzusa, jer član Predsjedništva iz RS-a nije bio za te odluke, bio je preglasan, iako su odluke bile za svakog normalnog čovjeka itekako značajne“.\n- Otvaranje ambasade Azerbejdžana u BiH, Ruske Federacije u Banjoj Luci, potpisivanje sporazuma o dodjeli agremana jednom od ambasadora jedne od zemalja...sve ono što je preduslov da bi obezbijedili i dobili investitore, otvaranje radnih mjesta i sve ono što treba običnom čovjeku - naveo je Bratić.\nKaže da se odluka visokog predstavnika ne može dovoditi u pitanje, „pogotovo što je to jedna civilizacijska odluka i ne odnosi se posebno niti na neki narod niti na političku stranku“.\n- Ona jednostavno zabranjuje negiranje dokazanog genocida, zabranjuje veličanje ratnih zločina, ratnih zločinaca. Ne vidim kao poslanik i kao običan čovjek šta je tu sporno. Međutim, činjenica je da je visoki predstavnik sastavni dio Dejtonskog mirovnog sporazuma, da je on i vrhovni tumač civilnog aspekta. Mogla se pokrenuti procedura u Parlamentarnoj skupštini BiH ukoliko neko smatra da taj zakon treba izmijeniti, dopuniti - mišljenja je Bratić.\nMeđutim, navodi da „ovo što je urađeno u NSRS ne stvara nikakvo pravno dejstvo, te odluke su pravno nevažeće, samo stvaraju nemir, nesigurnost, zabrinutost kod ljudi na terenu“.\nKaže da je veliki broj ljudi zabrinut, a jedna dio i uplašen šta iza ovoga slijedi, „jer sankcije i problemi neće biti na teretu samo vodeće pozicije u Narodnoj skupštini u entitetu RS, nego će biti na leđima svakoga od nas“.\nUpitan da prokomentira najave održavanja novih posebnih sjednica s temama vraćanja nadležnosti s nivoa BiH na nivou RS-a, Bratić je kazao da, ukoliko dođe do realizacije takvih izjava i aktivnosti koje su čisti udar na ustavno-pravni poredak, koje su u suprotnosti s Dejtonskim mirovnim sporazumom, „sigurno je da će tada uslijediti sankcije i prema pojedincima, ali ćemo mi to svi zajedno ovdje osjetiti“.\nKomentirajući sastanke bh. zvaničnika sa zvaničnicima susjednih zemalja, te najavu da bi predsjednik SDA Bakir Izetbegović trebao imati sastanak s predsjednikom Srbije Aleksandrom Vučićem, Bratić je kazao da razgovori nemaju alternativu, „ali razgovori moraju da budu vođeni u institucijama države BiH“.\nIstaknuo je da je najvažnije sačuvati mir na ovim prostorima.\n- Treba voditi bolju, kvalitetniju politiku koja će rezultirati da se ljudi smire, da se bez obzira na nacionalnu, vjersku, političku pripadnost osjećaju komotni i da vjeruju u one koje su izabrali i kojima su dali mandat da rade u njihovo ime - zaključio je Bratić.\nObraćanjem člana Predsjedništva Bosne i Hercegovine i lidera Saveza nezavisnih socijaldemokrata (SNSD) Milorada Dodika u Banjoj Luci danas je počela sjednica zakonodavnog bh. entitetskog tijela Narodne skupštine Republike Srpske.


Politika – Страна 7 – Stefan Đukić\nŠta je zajedničko najvećem broju zemalja danas? I to onim koje je nezamislivo porediti, recimo Švajcarskoj, Sjevernoj Koreji, Crnoj Gori, Srbiji, SAD, Južnoafričkoj republici i tako dalje? Pojedinačnim građanima su to možda mnoge stvari, ali na državnom nivou isključivo jedna – demokratija. To je vjerovatno najmoćnija riječ danas, nezavisno od toga kako shvatate njeno značenje, ona ima moć idola, zlatnog teleta. Demokratija je inače sistem vladavine najpoznatiji po svojoj primjeni u antičkoj Atini i predstavlja…\n"Moć jedne riječi"


Troicki igra na turniru u Banjaluci Troicki igra na turniru u Banjaluci\nObjavljeno: 26. 7. 2014 u 11:47h\nPovratnik na ATP tur poslije jednogodišnje suspenzije srpski teniser Viktor Troicki mogao bi da nastupi na čelendžeru u Banjaluci koji se održava od 8. do 14. septembra!\nOvu informaciju potvrdio je izvor “Glasa Srpske”, blizak organizatorima turnira u Banjaluci.\n“Bilo je kontakata sa Troickim i postoji velika mogućnost da on nastupi u Banjaluci” potvrdio je naš izvor.\n“Mislim da oko toga neće biti problema. Organizatoru svakog čelendžera, pa i većine ATP turnira bila bi čast da takav igrač nastupi na njihovom turniru i mislim da će dodjela vajld karte biti formalnost” rekao je sagovornik “Glasa Srpske”.


U Gornjem Milanovcu jednoglasno usvojen budžet za 2020. godinu\nNa redovnoj, 32. sednici Skupštine opštine Gornji Milanovac, odbornici su jednoglasno usvojili 11 tačaka Dnevnog reda. Jedna on najznačajnijih usvojenih tačaka za sve građane Milanovca svakako je Odluka o budžetu za 2020. godinu, koja je jednoglasno doneta. Kao što je već bilo reči na održanoj sednici Opštinskog veća, budžet za narednu godinu iznosiće 1.592.465.000 dinara i, prema rečima predsednika opštine Dejana Kovačevića, biće iskorišćen za brojne značajne projekte.\n„Sledeće godine uradićemo nekoliko vrednih kapitalnih investicija s lokalnog nivoa. Pre svega, mislim na poboljšanje infrastrukture, kada je u pitanju rekreacija. Zatvoreni bazen je nešto što već godinama se priča da bi trebalo da se uradi, a naši sugrađani su prilikom javne rasprave o budžetu i rekli da je to jedan od prioriteta, tako da ćemo zatvoreni bazen, zajedno sa našim privrednicima, početi da gradimo već u narednoj građevinskoj sezoni“, istakao je predsednik Kovačević i dodao je u planu i izgradnja Vizitorskog centra i otvorenog bazena na Rudniku, kako bi Rudnik bio centar interesovanja kada je u pitanju razvoj turizma. Osim toga, predsednik je najavio i pregovore sa skijalištima Srbije za izgradnju manje ski staze na Rudniku, koja će biti korišćena za obuku skijaša, za šta će biti neophodno i veštačko osneživanje, zbog manjka snežnih dana.\nPredsednik Kovačević je najavio i kapitalne investicije od Republike, a jedna od najvažnijih svakako je izgradnja pristupne saobraćajnice auto-putu „Miloš Veliki“, za šta se planska dokumentacija završava do kraja godine, a izgradnja počinje u narednoj građevinskoj sezoni. Takođe, jedna od kapitalnih investicija je i nastavak rekonstrukcije Opšte bolnice.\n„Ovih dana smo završili prvu fazu izvođenja radova na rekonstrukciji Opšte bolnice; druga faza radova je kompleksnija, s obzirom na to da ćemo raditi kompletnu rekonstrukciju unutrašnjih prostorija, preko 13. 000 kvadrata postojećih objekata, plus dogradnja objekta za palijativno zbrinjavanje naših najugroženijih sugrađana“, istakao je Kovačević i istakao da je u planu ovih dana i završetak Druge osnovne škole, za šta je Republika izdvojila oko 245.000.000 dinara.\nTakođe, Kovačević je istakao da će opština Gornji Milanovac, od 1. januara, ući u spajanje jednog zdravstvenog centra, pa će Dom Zdravlja i Opšta bolnica biti jedna ustanova, pod nadzorom Republike.\n„Mi smo iz lokalnog budžeta morali da saniramo posledice rukovodstva Doma zdravlja koje je svakako bilo političko, od čak 127 miliona dinara duga koji smo nasledili i koji smo morali da otplatimo da bi Dom zdravlja funkcionisao. Kada sam postao predsednik opštine, Dom zdravlja je bio u blokadi, i tad smo uvideli da zdravstvena zaštita treba da bude na republičkom nivou, a ne lokalnom, što ćemo i sprovesti, kako bismo u narednom periodu imali još bolje zdravstvene usluge“, rekao je predsednik Kovačević.\nŠto se tiče lokalnih ulica i puteva, predsednik Kovačević je naglasio da će se radovi nastaviti dinamikom od ove godine, planirano je da se uradi do 30 kilometara puteva na selima u narednoj godini, kao i da se ulice koje u ovoj godini nisu završene, završe u narednoj građevinskoj sezoni. Kovačević je istakao i da će se 300.000 franaka, dobijenih od švajcarske vlade, u okviru projekta „Reforma poreza na imovinu“, u kome je naša opština bila drugoplasirana, iskoristiti za objekat za decu sa posebnim potrebama, koji se nalazi u okviru Prve osnovne škole, a koji je neuslovan za korišćenje, pa će se postojeći porušiti i sagraditi novi.\n„Dosta posla nas očekuje i mnogo lepih stvari za naše sugrađane. Prilikom izrade ovog budžeta brinulo se i o socijalnoj zaštiti, o školstvu, zdravstvu i sveukupupna ocena i odbornika iz redova opozicije jeste da je budžet dobro pripremljen, da će mnogo toga moći da se radi sledeće godine, a moja ocena jeste da sa dobrom pripremom budžeta i dobrom organizacijom može da se uradi sve što je planirano“, zaključio je predsednik Kovačević.\nNa današnjoj sednici, obornici su jednoglasno usvojili i predlog Rešenja o izmenama i dopunama Rešenja o obrazovanju Odbora za društvene delatnosti Skupštine opštine Gornji Milanovac, kao i predlog Rešenja o izmenama i dopunama Rešenja o obrazovanju Komisije za pritužbe, predloge i druge predstavke Skupštine opštine Gornji Milanovac.\nSpisak dosadašnjih komentara za članak "U Gornjem Milanovcu jednoglasno usvojen budžet za 2020. godinu".\nNa srpskom tržištu rada već godinama unazad nema pomeranja na listi „najtraženija zanimanja“ tako da tu nema mnogo filozofiranja – trgovac ili programer će se kod nas najbrže zaposliti. Jedine promene vidimo u… [...]\nRepublički zavod za statistiku zvanično je potvrdio da je posečna neto plata u Srbiji u julu prvi put u istoriji premašila 510 evra i iznosi 60.029 dinara. Prosečna neto plata za jul porasla… [...]\nNa zavičajni poziv meštana sela Slavkovica, zadruge „Rajac Slavkovica“ i manastira Vavedenje, kopredsednik Nacionalnog tima za preporod sela Srbije i ministar zadužen za regionalni razvoj, Milan Krkobabić danas je zajedno sa koordinatorom za… [...]\nIzvor: Biznis.telegraf.rs Poslodavci zainteresovani da se uključe u program Vlade Srbije "Moja prva plata" imaju još danas rok da se prijave, piše Biznis Telegraf. Za taj program do juče je ukupno apliciralo 5.636 poslodavaca… [...]\nREPUBLIČKI geodetski zavod pozvao je sve javne beležnike, geodetske organizacije i ostale institucije koje koriste podatke katastra nepokretnosti, da radi efikasnosti rada i u interesu građana, koriste mogućnosti direktnog i besplatnog pristupa Geodetsko-katastarskom… [...]\nSpisak dosadašnjih komentara za članak "U Gornjem Milanovcu jednoglasno usvojen budžet za 2020. godinu". Podelite vaše mišljenje sa nama. Pošaljite komentar klikom na dugme - napišite komentar.


Škole u BiH dobijaju sredstva za dezinfekciju i sapune u vrijednosti od 124.000 KM - Zvornicki.ba\nOva donacija u iznosu više od 124.000 KM dio je projekta “Prevencija i odgovor na kovid 19 u BiH”, koji je podržan od USAID-a, navodi se u zajedničkom saopštenju UNICEF-a i USAID-a.\nU saopštenju se podsjeća da pred početak nove školske godine sve škole moraju biti dodatno opremljene, kako bi bile u skladu sa bezbjednosnim smjernicama vezanim za virus korona.\nUNICEF zajedno sa USAID-om, kako se navodi, nastavlja da pruža podršku obrazovnim vlastima u osiguravanju bezbjednosti djece, nastavnika i osoblja protiv pandemije Covida-19, jačanjem resursa.\n“Postoje uvjerljivi dokazi o negativnim učincima zatvaranja škola na učenje, bezbjednost, zdravlje i dobrobit djece. Takođe, znamo da zatvaranje škola povećava rizik od napuštanja škole djece i mladih iz siromašnih porodica. Ponovo otvaranje škola na siguran način mora biti prioritet, jer u protivnom možemo biti svjedoci kolapsa već postignutog napretka u obrazovnim sistemima”, poručila je predstavnica UNICEF-a u BiH Rownak Khan.\n“Čak i prije pandemije virusa korona, 818 miliona djece širom svijeta nije imalo osnovne uslove za pranje ruku u svojoj školi, a 355 miliona je išlo u škole koje su imale prostorije sa vodom, ali ne i sapune”, navodi se u saopštenju.\nU saopštenju se dodaje da UNICEF širom svijeta zagovara među vladama, donatorima i partnerima da škole budu među prvim institucijama koje će biti ponovo otvorene poslije pandemije Covid-19, obezbijede jednak pristup kvalitetnom učenju za najranjiviju djecu, između ostalog, i kroz ulaganje u digitalnu povezanost za svako dijete, da zaštite i povećaju budžete za obrazovanje i da osiguraju da su sredstva usmjerena na najranjivije.\n“Virus korona je pružio jedinstvenu priliku da se ponovo osmisle načini učenja takvog da svako dijete stekne vještine koje su mu potrebne za uspjeh u životu i radu”, navodi se u saopštenju.


Mladi inženjeri se takmiče u osmišljavanju najkreativnijih rešenja Mladi inženjeri se takmiče u osmišljavanju najkreativnijih rešenja – Personal magazin\nUdruženje studenata tehnike Evrope – Beograd (BEST Beograd) organizuje Lokalno inženjersko takmičenje BelgradeLEC, koje će se održati 11. i 12. marta 2012. godine na Mašinskom fakultetu. Takmičenje je namenjeno studentima…\nUdruženje studenata tehnike Evrope – Beograd (BEST Beograd) organizuje Lokalno inženjersko takmičenje BelgradeLEC, koje će se održati 11. i 12. marta 2012. godine na Mašinskom fakultetu. Takmičenje je namenjeno studentima tehničko-tehnoloških i prirodno-matematičkih fakulteta, koji se mogu prijaviti individualno ili u okviru već oformljenog tima od četiri člana preko sajtova www.best.rs ili lec.best.rs do 6. marta.\nEkipe stavljaju na probu svoja znanja iz oblasti tehnike, kao i timski rad, komunikacione veštine i kreativnost u jednoj od dve kategorije – timski dizajn (team design) ili studija slučaja (case study). Zahtevi takmičenja definišu se tako da ne favorizuju nijedan obrazovni profil.\nMladi inženjeri se takmiče u osmišljavanju najkreativnijih rešenja was last modified: February 22nd, 2012 by Redakcija


IZMENE ZAKONA O POLITIČKIM STRANKAMA: Cilj je izmeniti odredbe koje je faktički nemoguće primeniti u praksi, usklaživanje sa odlukama Ustavnog suda i smanjenje zloupotrebe pri registraciji manjinskih stranaka\nKako bi se uskladio sa postojećim zakonima, a i smanjila zloupotreba prilikom registracije manjinskih stranaka, Ministarstvo državne uprave i lokalne samouprave planira da do kraja godine razmotri izmene Zakona o političkim strankama ("Sl. glasnik RS", br. 36/2009 i 61/2015 - odluka US).\nKako kaže državni sekretar u ovom ministarstvu Zoran Kasalović, namera je da se do kraja godine formira radna grupa i izdradi nacrt izmena i dopuna Zakona o političkim strankama koje su, kaže, neophodne i zbog nemogućnosti primene pojedinih odredbi.\n- Kod osnivanja političkih stranaka biće razmotrene sve opcije u vezi sa obaveznim prisustvom delegata na osnivačkim skupštinama. Dešavalo se da politička stranka podnese 10.000 potpisa osnivača, što je predviđeno zakonom, ali da se osnivačka skupština održi uz prisustvo deset delegata - rekao je on.\nKako je naveo, od ukupno 113 aktivnih političkih stranaka u Srbiji, 69 je manjinskih partija, a izmenama zakona bi trebalo da omogućiti transparentniji način registrovanja manjinskih partija.\nKaže da su se u praksi dešavale zloupotrebe, i da je bilo slučajeva da se u poslednjih nekoliko godina u izbornim ciklusima registruju manjinske političke stranke samo zato što je za njihovo osnivanje potrebno 1.000 osnivača. Ali, ističe Kasalović, kada se preciznije i bliže pogleda program tih političkih partija, vidi se da one nemaju plan da se bave manjinskim temama i problemima, već nečim drugim.\n- U ovoj situaciji mi smo od njih zahtevali da svoje programe usklade. Oni koji su uskladili su registrovani - rekao je Kasalović, i dodao da 2012. godine tri zahteva za registrovanje manjinskih patija nisu usvojena, a ove godine jedan.\nPodsetio je na odluku Ustavnog suda Srbije da određeni članovi Zakona o političkim partijama nisu u skladu sa Ustavom, pre svega odredbe da se one političke partije koje u roku od osam godina nemaju narodne poslanike brišu iz registra, odnosno da moraju ponovo da podnesu zahtev za registraciju.\n- Te odredbe koje je Ustavni sud ocenio kao neustavne potrebno je brisati - dodao je Kasalović.\nKada je reč o Zakonu o opštem upravnom postupku ("Sl. glasnik RS", br. 18/2016), navodi Kasalović, taj propis se već faktički primenjuje kada je u pitanju osnivanje političkih partija.\nObjasnio je da je Zakon o opštem upravnom postupku doneo revolucionarnu promenu u smislu postupanja uprave, te da u ovom trenutku prilikom osnivanja političkih partija nije potrebno dostaviti potvrdu o upisu osnivača u jedinstveni birački spisak jer, po službenoj dužnosti, uprava ima te podatke.\n- Dakle, potrebna je samo izjava, 10.000 osnivača za političke partije, a za manjinske partije 1.000 i to je već velika ušteda u troškovima za osnivače i za buduće političke partije, ali ušteda i u samom vremenu prilikom osnivanja političkih partija - rekao je Kasalović.\nIzvor: Blic, 16.08.2017.


MARKO ĐURIĆ O SITUACIJI NA KiM: "Nikada nećemo prestati da se borimo za našu zemlju!" (VIDEO) | Happy BSC portal\nMARKO ĐURIĆ O SITUACIJI NA KiM: "Nikada nećemo prestati da se borimo za našu zemlju!" (VIDEO)\nU večerašnjoj emisiji "Ćirilica", tema je Albanci huškaju Srbe na Srbe na Kosovu, a na aktuelnu temu su govorili Dalibor Jevtić zamenik predsednika Vlade u Vladi Republike Kosovo, Darko Tanasković srpski islamolog, Marko Đurić direktor Vladine kancelarije za KIM, i Igor Simić, potpredsednik srpske liste.\nMarko Đurić, direktor kancelarije za KIm, izjavio je da će se Srbija potruditi svim silama da zaštiti Srbe na Kosovu ,kao i da predsednik Vučić neće odustati od toga da se Srbija izbori za svoju teritoriju.\n- Ja pozivan sve ljude na Kosovu i Metohiji da se šestog oktobra okupe i postanu jedno. Moram nažalost da napomenem da je sve ovo igra neprijatelja, da iskoristi Srbe kao igračku za svoje planove. Na Kosovu prema Albancima moramo biti ujedinjeni. Nema nijednog Albanca na političkoj sceni, koji bi govorio da je protiv nezavisnost Kosova. Isto tako trebamo i mi da ostanemo dosledni sebi i da se nikada ne odreknemo svoje države. Oni žele da prekinu veze Srba sa KIM sa Beogradom. Trn u oku Albancima je Aleksandar Vučić jer on kaže – Ne pada mi na pamet da priznam nezavisnost Kosova. - On je uspeo da preokrene nezavisnost Kosova u Srpsku korist, a oni to vide i smeta im bilo kakva veza Srba sa Kosovom. Mi štitimo pozicije i pokušavamo kroz kompromise dođemo do rešenja. Uvek su sve rešavali nasiljem, i mislim da oni ni ne znaju drugačije. Kada osete da im slabi pozicija, kada osete da je Srbija tvrd orah, onda besne i nerviraju se. A ja imam samo da poručim da nikada neće moći protiv nas jer se mi borimo za naše Kosovo. Naše, jer je Kosovo Srpsko i biće to zauvek.


Vesti online / Vesti / Svet / IAEA: Iran i dalje poštuje nuklearni sporazum\nIran je nastavio da se pridržava pravila propisanih Nuklearnim sporazumom iz 2015. godine, uprkos odluci SAD da toj državi ponovo uvede sankcije, navodi se u izvrštaju Međunarodne agencije za atomsku energiju (IAEA).\nAgencija navodi da Iran nije prelazio preko propisanog ograničenja za proizvodnju obogaćenog uranijuma, niti su povećavali svoje zalihe, prenosi Rojters.\n- Nije se mnogo toga promenilo - rekao je neimenovani diplomata za Rojters, ocenjujući da Iran i dalje poštuje sporazum.\nAmerički predsednik Donald Tramp doneo je odluku da se SAD povuku iz Nuklearnog sporazuma u maju prošle godine, čime su ponovo uvedene sankcije protiv zvaničnog Teherana.\nEvropske države poput Francuske, Britanije i Nemačke pokušale su da ublaže uticaj sankcija na Iran, a pokušavaju da uspostave i nove trgovinske kanale sa Iranom preko kojih će se trgovati u drugim valutama osim dolara.